Saintis Amerika Musnahkan Kanser Guna Bunyi

Setiap penyakit mesti ada penawar. Cuma sampai hari ini, belum ada penawar yang boleh rawat barah. Hal yang demikian meninggalkan sedikit kepincangan dalam dunia perubatan. Bukan barah takkan boleh dirawat. Barah masih belum boleh dirawat. Ada beza antara “takkan” dan “masih belum”.

Dan perbezaan ini nampak saja macam kecil… kesannya sangat teruk. Setiap tahun hampir 10 juta orang meninggal dunia kerana kanser. Sekadar bayangan: seluruh Malaysia boleh kosong dalam masa empat tahun sahaja.

Ahli keluarga mangsa kanser menanggung trauma sangat teruk. Ibu terpaksa melihat anak sengsara tanpa boleh berbuat apa-apa. Anak pasrah membayangkan dunia tanpa bapa. Keperitan ini mempengaruhi dimensi sosial dan lapisan politik. Rata-ratanya mengeluarkan derma yang banyak untuk dijadikan dana penyelidikan. Amerika Syarikat membelanjakan AS$156.2 bilion pada tahun 2018 sahaja (Swayne, 2021). Tetapi masih belum ada ubat untuk satu kanser, apatah lagi “satu untuk semua” kanser.

Kelompangan ubat ini menyuburkan pasaran penipuan – kononnya minum air ini boleh merawat kanser bagai. Apabila sains gagal, memang ngeri jadinya. Orang berharap pada jalan yang salah. Mereka tidak sanggup diwadkan dalam hospital kerana khuatir tentang penjagaan anak bagai. Situasi sama berlaku di luar negara sekarang ini. Ramai orang Barat mencuba nasib dengan “Greek cancer cure” yang mencucuk masuk cecair entah apa kandungannya (Barrett, 2005).

Penyelidikan Yang Berhasil

Ada satu masalah dengan rawatan kanser. Jalani rawatan sehabis-habisnya. Kanser hilang. Pesakit tersebut diisytihar “cancer free”. Tetapi selang beberapa tahun, kanser kembali kerana sel barah masih ada dalam badan selepas rawatan. Jadi untuk merawat kanser, kena rawat sampai pesakit tersebut takkan kena kanser balik. Universiti Michigan mencuba nasib dengan teknologi lain daripada lain. Mereka tidak menggunakan pil. Mereka tidak menggunakan cecair.

Mereka menggunakan bunyi.

Macam biasa – kajian mereka menggunakan tikus makmal yang dibiak secara bermatlamat (tikus tersebut diubahsuai supaya lahir berkanser hati). Teknik perubatan ini sangat baik sebenarnya kerana 1) merawat kanser dan 2) tidak perlu bedah. Memanglah semua mahu merawat kanser. Tetapi kalau merawat kanser melalui pembedahan, takut berlaku komplikasi lain pula. Maka rawatan tanpa pembedahan sememangnya sangat baik untuk kesihatan pesakit.

Rawatan bunyi bukan sama sekali pakai headphone sambil jamming lagu “Shoot to Thrill” volume tinggi. Mereka menggunakan kaedah dipanggil histotripsy, yang melepaskan gelombang ultrabunyi secara terkawal dan dalam masa sangat singkat. Gelombang ini dilepaskan selama beberapa mikrosaat sahaja (1 saat = 1,000,000 mikrosaat). Kena guna teknologi komputer yang berkualiti tinggi. Tetapi konsepnya sama saja dengan alat ultrabunyi lain yang menggunakan gelombang beramplitud rendah.

Kalau ikut pada hipotesis, gelombang ini boleh memusnahkan sel kanser dengan tepat. Tetapi hipotesis ini perlu diuji pada tikus-tikus makmal. Hasil daripada kajian, mereka mengesahkan ultrabunyi ini memusnahkan sel kanser dengan begitu ganas. Sel-sel ini mati, sekali gus merungkaikan struktur barah itu sendiri (Worlikar, et al., 2022).

Jadi langkah pertama selesai. Sel kanser mati. Cuma ini bukan satu-satunya intipati kajian mereka. Semua tertanya-tanya: bolehkah kanser kembali? Kalau tengok pada tikus-tikus makmal, ada satu jawapan mudah. Mereka membedil sel barah sampai tinggal 75 peratus. Sampai saja paras ini, sistem imun tikus ambil alih dan rawat sendiri. Dan 80 peratus tikus makmal bebas kanser terus.

Sekarang mereka sedang cuba untuk melaksanakan kajian pada manusia pula. Jika berjaya, ini sememangnya berkat kepada semua.

Memang betul apa yang dikatakan selama ini: sains mesti menang.

RUJUKAN:

Barrett, S. (2005, Februari 14). Alivazatos Greek Cancer Cure. Quack Watch.

Swayne, M. (2021, Oktober 6). Cancer costs U.S. more than $156 billion, with drugs a leading expense. PSU.

Worlikar, T., et al. (2022). Impact of Histotripsy on Development of Intrahepatic Metastases in a Rodent Liver Tumor Model. Cancers. 14 (7): 1612.


Meme Bawak Keranda Sambil Menari

Tarian usung keranda (Pallbearers) ini merupakan salah satu tradisi bentuk penghormatan terakhir yang dilakukan di negara Ghana.

Acara pemakaman di negara Ghana bukan sahaja dihiasi dengan ratapan dan tangisan air mata, bahkan ia juga meraikan kebaikan si mati semasa hidupnya. Memang dalam acara pemakaman Ghana ini pada mulanya diawali dengan doa di gereja dan sebagainya, tetapi sebahagian besar acara pemakaman mereka tersebut, kebanyakannya diisi dengan acara tarian dan menyanyi seperti tarian Pallbearers ini.

Bagi mereka, acara sebegini menunjukkan sosok si mati pada saat kehidupannya adalah seorang yang baik dan peramah terhadap jiran-jirannya.

Berdasarkan laporan 2014 oleh CNN, kos pemakaman di Ghana setinggi seperti kos perkahwinan di sana, iaitu sebanyak 15,000 USD – 20,000 USD/pemakaman, angka yang sangat besar, yang melibatkan ramai orang.

Kos ini termasuk upah orang yang meratap, penari tarian, billboard ucapan takziah yang dipasang di tepi-tepi jalan (kos satu billboard berharga sekitar 600 USD – 3,000 USD) dan jamuan makan yang besar. Senang cerita, majlis pemakaman dah macam kenduri kahwin orang kaya kita kat sini.

Tarian ini disertakan dengan tepukan tangan, hentakan kaki ke tanah dan pelbagai aksi lagi yang mana ia bertujuan untuk meraikan kebaikan si mati semasa hidupnya dan menggembirakan hati keluarga si mati. Sambil menari tu, mereka bawa keranda dan dalam keranda itu ada mayatnya.

Ya, ada mayat dalam keranda tu. Jangan pelik kau tengok kenapa mereka melompat, meniarap, back-flip apa bagai. Lagi padu gerakan mereka, lagi bahagia roh si mati. Tak boleh bayangkan kalau break-dance turut disertakan dalam tarian ni. Mahu melambung mayat ke udara.

Dan menurut BBC Africa tahun 2017, video di bawah (adegan keranda warna coklat) yang kebanyakannya menjadi meme ini merupakan rakaman pemakaman ibu kepada Elizabeth Annan (pelanggan) yang mana tarian ini diketuai oleh Benjamin Aldo. Menurut Benjamin Aldo yang menguruskan syarikat tarian ini menyatakan jumlah pekerjanya yang bekerja dalam syarikat ini hampir 100 orang.

Khidmat tarian ini memang laku di Ghana. Jadi kepada sesiapa yang suka berjoget sampai lupa Tuhan, menari gelek di depan Tiktok tanpa bayaran ataupun bekas penari Raver yang tidak dihargai bakatnya, maka segeralah berangkat ke Ghana dan jadilah salah seorang penari yang berjaya dan kaya-raya di sana.

Layan video dibawah sambil ketawa.


Betul Ke Deria Anjing Merentasi Ruang dan Masa?

Selalunya kalau kita tengok video pasal anjing, kerap kali kita akan video terjumpa anjing banyak kali selamatkan tuan dia sebab naluri dia. Seolah olah mereka ni macam ada deria keenam. Dan itu persoalan untuk hari ini. Betul ke anjing punya deria ni merentasi ruang dan masa?

Untuk hal ini, kita kena perhatikan dahulu apa yang menyebabkan anjing mempunyai kebolehan sebegini – deria menghidu yang sangat tajam. Sebagai pemula, reseptor olfaktori merupakan komponen saraf yang bertanggungjawab pada kebolehan menghidu hidupan. Apabila sesuatu bahan kimia itu memasuki hidung dan melekat pada reseptor olfaktori, maka sebuah isyarat akan dihantar ke otak untuk memproses isyarat berkenaan. Pada masa pemprosesan data inilah otak akan menentukan isyarat itu berbau apa.

Kalau wangi, wangi lah. Kalau busuk, busuk lah. Secara puratanya, manusia mempunyai 5 juta reseptor olfaktori dalam hidung mereka. Berbanding manusia, anjing pula mempunyai sekitar 300 juta reseptor olfaktori! Kira kira 60 kali ganda lebih banyak berbanding manusia. Selain itu, bahagian otak yang memproses data bau bauan dalam otak anjing adalah lebih banyak berbanding manusia. Jadi, ini membolehkan anjing itu mempunyai kebolehan menghidu yang sangat peka.

Sebagai contoh, manusia boleh mengenal pasti bau bunga ros yang berada beberapa meter di hadapannya. Anjing pula boleh mengenal pasti bunga ros tu beratus ratus meter jauh darinya, dan anjing juga boleh tahu di mana bunga itu berada walaupun disorok daripada penglihatannya. Selain itu, ia juga boleh membezakan bau bunga ros tersebut walaupun dijambakkan dengan pelbagai lagi jenis bunga lain. Disebabkan kebolehan menghidu anjing yang sangat peka ini, kebolehan menghidu mereka seolah olah ‘merentasi ruang dan masa’.

Sudah tentulah maksud saya di sini bukanlah merentas masa macam cerita sains fiksyen tu, ia lebih kepada kebolehan anjing itu untuk mengetahui itu bau lama atau baharu. Sebagai contoh, apabila anjing itu membau seseorang, anjing itu akan tahu tentang apa yang telah dilakukan oleh seseorang itu berdasarkan bau bauan yang melekat padanya. Misalnya, kalau dia terbau peluh, asap dan debu pasir, maka anjing itu tahu orang itu mungkin bekerja di jalan raya atau bangunan yang tengah dibina.

Sekiranya dia terbau bauan ini berdasarkan angin yang bertiup ke arah anjing, maka anjing itu tahu ada seseorang yang bekerja di sektor yang disebutkan sedang berjalan ke arahnya. Ini secara teknikalnya menjadikan anjing tu dapat bau ‘masa depan’. Tapi yang lebih menarik pasal anjing ini ialah macam mana dia tahu orang tu baik atau jahat. Ingat tak bila saya cakap anjing dapat bau semua benda pada badan manusia? Benda tu termasuk hormon manusia.

Contohnya, apabila seseorang yang berniat jahat atau sedang marah berjalan ke arah si fulan ini, anjing tu dapat membau hormon adrenalin yang sedang mengalir deras pada si jahat tu. Lantas daripada itu, terus si anjing ni akan cuba untuk menarik tuannya si fulan itu pergi jauh daripada si jahat. Ini juga menjadikan anjing sebagai haiwan yang nalurinya sangat mudah dipercayai.

Kalau dah dia tak suka pada seseorang itu, maknanya orang tu mungkin ialah orang yang jahat sebab boleh jadi anjing itu terbau darah atau dadah daripadanya. Sama juga dengan kes bencana alam. Apabila dia terbau anomali seperti bau ozon hujan yang mencucuk, bau burung terbang beramai ramai dan tekanan barometer, terus anjing itu akan cuba untuk melarikan diri kerana dapat mengenal pasti ribut taufan yang bakal berlaku.

Jadi, persoalannya, adakah anjing ni mempunyai deria membau yang merentasi ruang dan masa? Secara teknikalnya, ya.

RUJUKAN:

Johnen, D., Heuwieser, W., & Fischer-Tenhagen, C. (2013). Canine scent detection—Fact or fiction?. Applied Animal Behaviour Science, 148(3-4), 201-208.

Kokocińska-Kusiak, A., Woszczyło, M., Zybala, M., Maciocha, J., Barłowska, K., & Dzięcioł, M. (2021). Canine olfaction: physiology, behavior, and possibilities for practical applications. Animals, 11(8), 2463.

Vesga, O., Agudelo, M., Valencia-Jaramillo, A. F., Mira-Montoya, A., Ossa-Ospina, F., Ocampo, E., … & Osorio, J. E. (2021). Highly sensitive scent-detection of COVID-19 patients in vivo by trained dogs. PloS one, 16(9), e0257474.


Fakta-Fakta Mengenai Bunga Raflessia

Bunga Pakma atau Rafflesia seperti mana yang kita tahu ialah bunga paling besar di dunia. Bunga ini kebanyakannya ditemui di dalam hutan dan kaki-kaki gunung. Ada seorang rakan penulis pernah memberitahu, kalau nak jumpa bunga pakma ni, kena sesat dalam hutan dulu baru jumpa.

Tapi sebenarnya, ada banyak fakta-fakta menarik mengenai Bunga Pakma ini.

Rafflesia Arnoldi

Rafflesia Hasselti

Rafflesia Maliiana


Artifak China Berusia 1000 Tahun Ditemui Di Sungai Pahang

Jabatan Warisan Negara (JWN) semalam berjaya menemui artifak² tersebut dipercayai berasal daripada zaman Dinasti Tang, Song dan Ming serta Kesultanan Pahang di sebuah lombong pasir berhampiran Kampung Pulau Jawa, Pekan, Sungai Pahang.

Penemuan bermakna ini juga menguatkan pendapat kewujudan perdagangan Melayu dengan China di situ sejak sebelum pelayaran Laksamana Zheng He lagi. Malah, kawasan Pahang turut dinyatakan dalam Peta Mao Kun / Wubei Zhi, di mana disebutnya Kuala Pahang yang dieja dalam Bahasa Mandarin sebagai Péngháng Gǎng / 彭杭港 (anak panah merah, rujuk gambarnya).

Menurut Berita Harian, seramik celadon dipercayai daripada zaman Dinasti Song, manakala porselin daripada zaman Dinasti Ming, dan duit syiling Cina daripada zaman Dinasti Tang. Namun begitu, setakat yang admin rujuk berdasarkan paparan daripada Buletin TV3, syiling-syiling tersebut berasal daripada zaman Dinasti Song Utara (960 – 1279), iaitu:

1) Syiling Jingyou Yuanbao (景佑元寶)
• Ditempa era Jingyou (1034 – 1038)
• Zaman Maharaja Renzong 仁宗
(30 Mei 1010 – 30 April 1063)

2) Syiling Yuanfeng Yuanbao (元豐通寶)
• Ditempa era Yuanfeng (1078 – 1085)
• Zaman Maharaja Shenzong 神宗
(25 May 1048 – 1 April 1085)

3) Syiling Zhidao Yuanbao (至道元寶)
• Ditempa era Zhidao (995–997)
• Zaman Maharaja Taizong 太宗 (20 November 939 – 8 Mei 997)

3) Syiling Tiansheng Yuanbao (天聖元寶)
• Ditempa era Tiansheng (1023–1032)
• Zaman Maharaja Renzong 仁宗
(30 Mei 1010 – 30 April 1063)

Apapun, pihak kami ingin mengucapkan tahniah kepada Jabatan Warisan Negara (Department of National Heritage) atas penemuan penting ini. Semoga kajian lanjut daripadanya dapat membantu membina sejarah jatidiri kepada rakyat Malaysia.

Jika pembaca juga menemui artifak sedemikian di kawasan anda, adalah diwajibkan untuk melaporkannya kepada pegawai daerah atau Pesuruhjaya Warisan sebagaimana yang diperuntukkan di bawah Seksyen 47 Akta Warisan Kebangsaan 2005 (rujuk gambar untuk perincian).

Artikel dinaikkan selepas mendapat kebenaran Legasi Zheng He.

Bacaan lanjut:

• Berita Harian: Artifak lebih 1,000 tahun ditemui di Sungai Pahang
https://www.bharian.com.my/…/artifak-lebih-1000-tahun-ditem…

• Sinar Harian: Artifak lebih 1,000 tahun ditemui di Sungai Pahang
https://www.google.com/…/www.sinarharian.c…/ampArticle/96598

• BERNAMA: Ancient Chinese, Malay artefacts found at Sungai Pahang sand mine
https://www.bernama.com/en/general/news.php?id=1870383

• 南洋商报：挖沙挖到宝！ 彭亨河底发现唐宋古物
https://www.enanyang.my/…/%E6%8C%96%E6%B2%99%E6%8C%96%E5%88…


Bagaimana Etnik Rungus Menghasilkan Beras?

Bagi etnik Rungus. Aktiviti pertanian turut dikenali sebagai “mutagad om motungo” atau bermaksud berladang atau berkebun. Waktu yang baik bagi mula membersihkan tanah untuk tujuan bertani adalah bermula pada bulan Julai dan berakhir sehingga bulan April tahun berikutnya.

Kerja-kerja melibatkan penebangan pokok akan dimulakan sekitar bulan Ogos dan dibiarkan kering sehingga bulan September sebelum mula dib4kar pada bulan Oktober. Bulan Oktober juga akan menyaksikan etnik ini akan mula menanam sebarang jenis sayur-sayuran dan jagung.

RITUAL PENANAMAN PADI

Satu fakta menarik yang wajib kita ketahui kebanyakan daripada etnik Rungus hanya terlibat dalam penanaman padi huma atau dikenali sebagai tagad.

Seperti mana masyarakat KadazanDusun, etnik Rungus juga mempunyai cara tersendiri dalam m3muja semangat padi yang dinamakan sebagai Bambarazon. Awal pada ritual p3mujaan ini dimulakan menerusi adat “mangatod”. Adat ini mewajibkan pemilik tanah diiringi beberapa orang menghantar tepung beras dan tapai ke tapak penanaman sebelum kesemua hantaran ini kemudiannya akan dimakan.

Setelah itu pemilik tanah wajib menyediakan nasi yang dibungkus daun sebelum ditinggalkan untuk “dijamah” oleh Bambarazon. Ritual ini tidak tamat disitu sahaja. Upacara dikenali sebagai “mamapak” akan diadakan di rumah secara besar-besaran di mana haiwan seperti kh1nzir akan dis3mbelih sebagai korba4n.

Sirih pinang dan daging korb4n akan dipersembahkan dan sepanjang pawang wanita yang digelar Bobolizan membacakan mantera sambil menaiki sebuah pondok khas bagi upacara ini ianya akan diiringi dengan bunyi-bunyian daripada paluan gong dan taburan beras diiringi doa sehinggalah upacara selesai.

Seterusnya daging binatang korb4n yang telah dis3mbelih akan diagihkan ke seluruh penduduk kampung untuk dinikmati bersama.

MENGHASILKAN BERAS SECARA TRADISI

MONGOMOT

Secara umum penghasilan beras menggunakan kaedah tradisi etnik Rungus boleh lah dibahagikan kepada lima langkah utama. Langkah pertama dikenali sebagai mongomot atau mengetam padi yang akan menggunakan alatan yang dikenali sebagai linggaman.

Daripada rupanya sekali imbas menghasilkan linggaman kelihatan sangat mudah, hanya sekeping besi yang dibentuk seperti mata pisau yang kemudiannya dilekatkan ke sebatang kayu kecil.

Penghasilan linggaman barangkali tidak serumit alatan mengetam padi tradisi yang lazim digunakan kebanyakan etnik di Malaysia. Namun cabaran utama adalah dalam memastikan berapa lama ia mampu bertahan didalam simpanan pemiliknya. Bijak menyimpan dan menggunakannya ia mampu bertahan selama tiga sehingga ke lima tahun.

MONGOGIS

Seterusnya kaedah mengasingkan padi daripada sekamnya. Kaedah ini akan menggunakan alatan yang dikenali sebagai pongogis. Pongogis mestilah terdiri daripada material berbentuk leper dan tidak tajam seperti cengkerang kerang ataupun material moden seperti senduk makan, penutup botol atau gelen dan sebagainya.

Kaedahnya adalah dengan meletakkan padi pada bekas seperti penampi padi dan lain-lain dan dengan menggunakan pongogis menggerakkannya ke atas dan ke bawah pada biji-biji padi tadi bagi meleraikannya dari sekamnya.

MONGOGUI

Bagi menghilangkan getah pada biji padi yang telah dituai etnik Rungus telah menemui jalan penylesaian yang bijak menerusi kaedah mongogui ini. Kaedah ini lebih kepada menyangai atau ‘menggoreng’ tanpa minyak padi-padi yang telah selesai dipisahkan daripada sekamnya bagi mempercepat proses pengeringan.

Kaedah ini dikatakan lebih sesuai digunakan pada biji padi yang baru sahaja selesai dituai kerana akan menambah aroma wangi pada padi yang telah disangai. Bagi padi yang telah

disimpan lebih lama di tempat penyimpanan padi (lingkut) melebihi tempoh sebulan bahkan setahun kaedah monidang atau mengeringkan padi di bawah sinaran terik matahari adalah lebih sesuai.

Ramai memilih menggunakan kaedah mongogui kerana disamping lebih pantas dalam mengeringkan padi dan mempercepat proses kematangannya, ia juga mampu menjimatkan masa dimana apabila menggunakan kaedah mongidang padi yang dijemur terpaksa dijaga daripada dimakan oleh ayam ternakan.

Proses ini juga dikatakan antara yang paling rumit dalam menghasilkan beras menggunakan kaedah tradisi dan selalunya pekerjaan ini akan dilakukan kaum wanita yang jauh lebih teliti dan mahir dengan kerja-kerja di dapur.

MONOTU/MONGOGILING

Selesai proses mengeringkan padi seterusnya kita akan beralih kepada proses menumbuk padi yang dikenali sebagai monotu parai. Memandangkan kerja ini melibatkan penggunaan gohulu ataupun lesung kayu yang sangat berat. Maka kudrat para lelaki sangat diperlukan bagi mengangkat dan menumbuk padi menggunakan pemegang gohulu yang juga sangat berat.

Lazimnya lelaki dan wanita akan terlibat dalam kerja-kerja monotu di mana lazimnya seramai empat orang akan bekerjasama menumbuk padi sehingga kulitnya terbuka dan menjadi beras.

MANGATAP

Selesai proses menumbuk padi tiba masanya untuk menampi beras tadi untuk diasingkan daripada hampas kulit padi. Proses ini menggunakan nyiru berbentuk bujur dikenali sebagai rolibu. Dedak padi turut dikenali sebagai tombilod.

MONIRI

Sebenarnya ada satu lagi langkah paling akhir dalam menghasilkan beras tradisi etnik Rungus namun dikatakan kaedah ini semakin pupus dimamah waktu. Sebaliknya hanya wanita lanjut usia dalam kalangan etnik ini yang dikatakan masih mahir menggunakan kaedah ini dalam mengasingkan beras daripada padi yang masih tersisa.

Selepas melalui proses yang sangat rumit lazimnya akan ada sesetengah padi ini yang gagal bertukar menjadi beras. Menerusi kaedah moniri rolibu atau nyiru berbentuk bujur akan dihayunkan ke kiri dan ke kanan bagi memisahkan beras daripada padi. Beras akan kehadapan sementara padi akan ke belakang.

Sekali pandang nampak mudah, namun bagi menguasai teknik ini memerlukan kemahiran yang dipelajari untuk satu tempoh masa yang bukan sedikit. Kelebihan daripada kaedah moniri kita tidak perlu mengasingkan padi dan beras satu-persatu. Sebaliknya kita boleh menjimatkan masa dan langsung memasak beras yang telah siap untuk dinikmati.

PENUTUP

Tidak dinafikan kehidupan moden telah banyak meminggirkan kita daripada cara hidup tradisi yang pernah diamalkan nenek moyang kita satu masa dahulu. Namun masih belum terlambat bagi kita untuk mempelajari, mencintai dan berbangga dengan budaya dan warisan kita selagi tidak bercanggah dengan anutan yang kita yakini saat ini sebelum kelak ia musnah ditelan zaman. Selamat menyambut pesta Kaamatan.

RUJUKAN :


Berbaiknya US Dan Taliban

Korang nyampah dengan pergelutan kuasa? Jijik dengan “realpolitik” yang berprinsipkan “tiada musuh/kawan yang kekal” dan “musuh kepada musuh saya ialah kawan”?

Hok aloh, macam lah korang tak praktik realpolitik dalam real life. Cuba korang tengok geng-geng korang kat office tu, korang berkawan tu sebab ikhlas berkawan ke, ke sebab berkongsi kebencian terhadap officemate yang sama? Korang tak suka anak buah korang sebab dia tak pandai buat kerja, ke sebab korang rasa dia threaten korang?

Politik ni sebenarnya cerminan sifat manusia. Bagaimana rupanya sifat kita, begitulah rupa politik kita.

Perkembangan geopolitik tergempak pada hujung minggu ni sekali lagi membuktikan kebenaran prinsip realpolitik. Malam semalam, US akhirnya memeterai perjanjian perdamaian dengan Taliban di Doha, Qatar bagi menamatkan P3rang Afghanistan, “p3rang terpanjang” dalam sejarah US yang dah berlangsung hampir 19 tahun (sejak Disember 2001).

P3rang Afghanistan ni menelan kos bertrilion-trilion dolar dan beribu-ribu nyawa askar US. So “menamatkan P3rang Afghanistan” menjadi salah satu manifesto Trump. Dulu orang ingat dia sembang je. Obama pun tak mampu, takkan dia mampu. Sekali Trump memang buat betul.

Nampak “surreal” sebab bagi kebanyakan orang, Taliban ialah musuh US yang “fanatik” dan tak boleh bawa bincang. Sekali tengok, dah shake hand dengan US dan sign perjanjian. Dan baru orang tau rupanya ramai anggota Taliban ni fasih Bahasa Inggeris.

Dalam geopolitik (dan juga apa-apa politik), definisi “musuh” ni berubah-ubah ikut keadaan dan keperluan. Pada zaman Bush, Taliban dan apa-apa gerakan “fundamentalis Islam” tu musuh besar US, tapi memasuki pertengahan 2010-an, Taliban dah kira mudarat kecil berbanding Rusia, China dan ISIS. Masuk ke zaman Trump, Taliban dah tak relevan lagi kepada game plan geopolitik US. Sebab tu Trump tak rasa berat hati pun nak menarik keluar tentera US dari Afghanistan.

Yang mewakili US menandatangani perjanjian ialah Zalmay Khalilzad yang lahir di Afghanistan dan merupakan seorang Pashtun (kaum majoriti Afghanistan), sama macam kebanyakan anggota Taliban. Pandai Trump pakai orang. Dengan adanya perjanjian ini, US akan mengundurkan 12,000-13,000 tenteranya di Afghanistan secara berfasa dalam masa 14 bulan, dan US akan tarik balik segala sekatan ke atas Taliban. Sebagai timbal balas, Taliban kena putuskan hubungan dengan Al-Qaeda.

Sanggup tak Taliban? Sanggup. Dulu Taliban dan Al-Qaeda kawan sehidup semati sebab kepentingan yang sama dan personal friendship antara Mullah Omar dan Osama bin Laden. Selepas kedua-dua tokoh ni meninggal (Osama pada 2011, Mullah Omar pada 2013), dua kumpulan ni pun mula membawa haluan masing-masing.

Taliban lebih kepada sebuah persatuan nasionalis Pashtun, bukan macam Al-Qaeda atau ISIS yang mahu melancarkan jihad di seluruh dunia, sebab tu diorang lebih fleksibel dalam hubungan perikatan.

Diorang bangkit sekitar tahun 1994 pun sebab nak menentang kerajaan Afghanistan yang diorang anggap sebagai kerajaan yang didominasi oleh kaum-kaum Tajik dan Uzbek. Selepas Taliban berkuasa pada tahun 1996, kumpulan Tajik dan Uzbek lari ke sebelah utara, sehingga tahun 2001 US datang menjatuhkan Taliban, dan kumpulan Tajik-Uzbek ni mula berkuasa semula.

Tapi kerajaan baharu ni tak mampu jaga kestabilan, tak lama kemudian, sekitar tahun 2006, Taliban pun buat comeback untuk “mempertahankan” hak orang Pashtun dengan melancarkan serangan terhadap kerajaan Afghanistan dan US.

Tapi selepas satu dekad, Taliban ni pun berfikir: daripada hari-hari fight US dan kerajaan Afghanistan, apa kata diorang berunding untuk masuk ke dalam kerajaan Afghanistan. So Taliban dan US deal siap-siap, US akan bertindak sebagai orang tengah bagi perundingan perkongsian kuasa antara kerajaan Afghanistan dan Taliban.

Jadi, tiada musuh atau kawan yang kekal dalam politik. Yang bermusuhan semalam (US dan Taliban), hari ni dah duduk semeja. Yang berjuang bahu-membahu semalam (Taliban dan Al-Qaeda), hari ni dah memutuskan hubungan.

Cuma jangan terlalu idealis, ingat “US undur, rakyat senang”. Orang Afghanistan yang anti-Taliban ni lihat tindakan US cuci tangan akan membolehkan Taliban berkuasa semula, menyebabkan kaum-kaum lain dan wanita hilang hak. Dan selepas US berundur, tiada jaminan bahawa kuasa-kuasa di sekeliling (Russia, China, India, Pakistan, Iran, Uzbekistan, Tajikistan) tak akan campur tangan dalam urusan Afghanistan dan mengucar-kacirkannya.

Daripada salah sebuah negara Muslim yang paling modernized, Afghanistan jadi kucar kacir sejak tahun 1973 apabila Mohammed Daoud Khan, mantan PM dan sepupu Raja Mohammed Zahir Shah menggulingkan raja akibat dendam peribadi.

Tindakan Daoud Khan membuka “Kotak Pandora” pergelutan kuasa yang akhirnya membawa kepada pencerobohan Soviet (1979-1989), p3rang saudara antara mujahideen dan kerajaan komunis (1989-1992), p3rang saudara di kalangan mujahideen (1992-1996), pemerintahan Taliban (1996-2001) dan “Afghanistan Baharu” yang tak pernah stabil (2001-kini).

Memahami realpolitik bukan nak suruh korang pergi join sekali merebut kuasa, tapi dengan memahami realiti politik, kita akan lebih berhati-hati dalam setiap pilihan demi memastikan maslahat yang lebih besar bagi negara dan masyarakat.


Idea Keamanan Mutlak Uchiha Madara

Uchiha Madara adalah shinobi yang cintakan keamanan dan tidak sukakan peperangan. Kalau Madara tiada sifat ini, Konoha tidak akan wujud dengan kerjasama Senju Hashirama. Sepanjang proses untuk membina kampung, Madara kehilangan adik-adiknya. Akhir sekali, sejurus peperangan antara Senju dan Uchiha berakhir, satu-satu adiknya yang tinggal, Izuna pula mati.

Kematian Izuna mengubah telah mengubah sikap Madara, lalu mengalir dalam tubuhnya Sumpahan Kebencian yang menjadi simbol sumpahan keluarga Uchiha. Puak Uchiha sebenarnya adalah puak yang mempunyai sifat penyayang dan persahabatan yang sangat tinggi, tetapi apabila orang yang dicintainya (keluarga) mati, cinta tersebut akan disulami dengan kebencian, itulah Sumpah Kebencian tersebut.

Sepanjang perjalanan hidup Madara selepas itu, dia berkesimpulan dunia ini tidak akan pernah berhenti berperang. Dia mendakwa semua orang mahu mempertahankan kemanan telah mangakibatkan peperangan yang berterusan. Sebab itulah dia mahu mengaktifkan Infinite Tsukuyomi supaya semua orang dapat hidup aman secara mutlak tanpa penderitaan.

1. Utilitarian

Utilitarian moden dibentuk oleh Jeremy Bentham, iaitu seorang ahli falsafah dan ahli politik Britain sebagai sebuah idea dalam gerakan politiknya. Falsafah ini membawa idea akibat dan pengakhiran sebagai kayu ukur kemoralan suatu tindakan. Pengakhiran yang baik dan memberikan kebahagian semua orang adalah kebaikan tertinggi dalam falsafah utilitarian. Maka, apa-apa tindakan yang menuju ke arah tersebut adalah betul dan tidak salah.

Walaupun mungkin ramai pembaca melihat Madara sebagai seorang ‘villain‘, tetapi bagi aku dia adalah seorang anti-hero, iaitu non-konvensional hero. Matlamatnya hanya tidak mahu lagi putaran peperangan ini berterusan dan mahu mencapai keamanan mutlak tanpa penderitaan.

Maka, Madara akan lakukan apa saja asalkan matlamat itu tercapai. Bagi dia, apa yang dilakukan itu tidak salah kerana niatnya adalah baik, samalah sepeti idea utilitarian. Tambahan lagi, Madara hanya mahukan tail beasts untuk mengaktifkan Infinite Tsukuyomi tersebut. Dia tak perlu lakukan aksi memusnah dan membunuh. Segala kemusnahan dan pembunuhan yang berlaku kerana shinobi seluruh dunia mahu menghalang rancangannya. Jadi, boleh tak kita kata Madara cuba untuk ‘mempertahankan diri dan rancangannya’? Lagipun rancangan itu tidak bersifat peribadi.

2. Messiah Complex

Messiah Complex adalah salah satu bentuk kompleks psikologi dalam diri individu yang mempercayai dirinya ditakdirkan untuk menyelamatkan umat manusia. Kompleks psikologi ini terbentuk hasil daripada penderitaan delusi yang merasakan dirinya lebih berkuasa daripada orang lain.

Dalam kes anime Naruto, setiap pemilik Mangekyou Sharingan mempunyai Messiah Kompleks. Mangekyou Sharingan hanya mampu dimiliki setelah orang yang mereka sayang mati dalam keadaan tragik, biasanya dalam peperangan. Setelah itu, Sumpahan Kebencian terbentuk lalu terbentuklah Mangekyou Sharingan.

Kita boleh lihat ciri-ciri Messiah Kompleks ini dalam diri Indra Otsutsuki (Uchiha Ancestor), Uchiha Fugaku (Ayah Sasuke), Uchiha Sasuke dan Uchiha Madara sendiri yang merasakan nasib puak mereka terletak di tangan mereka. Tambahan lagi, batu tablet yang terletak di kuil puak Uchiha hanya dapat dibaca oleh mereka yang memiliki Mangekyou Sharingan. Di tablet tersebut ada menyatakan, Infinite Tsukuyomi perlu diaktifkan untuk menyelamatkan puak Uchiha.

3. Absolute Peace

Di sini barulah kita munculkan persoalan, adakah kemanan mutlak tanpa penderitaan itu wujud?

Peperangan besar dan berterusan mula berlaku ketika manusia mula mahir menggunakan chakra. Keamanan pertama yang dapat dicapai oleh shinobi ini adalah ketika puak Uchiha dan Senju menbuhkan Konoha. Pada masa yang sama, kampung-kampung lain mula wujud. Setelah beberapa generasi, pelbagai regulasi dan diplomatik dijalankan untuk memastikan perang dunia shinobi tidak berlaku lagi. Walau bagaimana pun, ia tetap berlaku sebanyak tiga kali perang dunia. Termasuk persengketaan-persengketaan dalaman seperti Uchiha dan Senju ketika zaman Hokage Kedua.

Madara tidak nampak penubuhan undang-undang dan regulasi ini sebagai bentuk keamanan yang berterusan, malah ia adalah sebuah kitaran peperangan dalam bentuk yang berbeza. Semua kage melaungkan keamanan dan mahu melindungi rakyat mereka, tetapi peperangan menjadi solusi ke arah tersebut.

Dia juga tahu, secara realitinya, keamanan itu tidak dapat dicapai, melainkan dengan ilusi. Sebab itulah Madara mahu mengaktifkan Infinite Tsukuyomi di mana semua orang dapat merasakan keamanan mutlak tanpa penderitaan dan peperangan. Tetapi keamanan tersebut bersifat ilusi. Semua orang tidur dan bermimpi merasakan keamanan palsu tersebut.

Maka, keamanan mutlak itu tidak wujud.


Force 136 Dan Komunis

Bagi saya, kalau dilihat secara halus, terdapat banyak tanda-tanda bahawa komunis sedang cuba bangun kembali. Perlu diingat, mereka tidak menyerah kalah, sebaliknya hanya bersetuju untuk meletak senjata. Sesiapa yang mengikuti sejarah akan lihat bagaimana perkara sebegini pernah berlaku, di mana mereka berehat sebentar hingga menyebabkan zaman darurat tamat pada 1960. Mereka bukannya menyerah kalah, namun sebaliknya berundur dan mengatur kembali pergerakan mereka yang disusun semula dalam beberapa fasa, sebelum kembali mengganas pada tahun 1968. Jika pembunuhan tokey estet orang putih di Sg. Siput menjadi punca tercetusnya darurat, serang hendap ke atas konvoi pasukan Pasukan Polis Hutan dari Ulu Kinta di kawasan Kroh-Betong pada 17 Jun 1968 yang telah mengorbankan 16 anggota dan mencederakan 17 orang telah menjadi antara testamen kebangkita semula komunis semasa Insurgensi ataupun Darurat Kedua antara tahun 1968-1989.

Force 136

Pada tahun 1943, British telah menubuhkan South East Asia Command (SEAC) berpengkalan di Colombo, Sri Lanka. Tujuannya adalah untuk menubuhkan pasukan-pasukan gerila yang bakal beroperasi di belakang garisan musuh di Malaya, Sumatera dan Pulau Andaman bagi persediaan serangan oleh pasukan British ke atas Jepun bagi membebaskan Malaya. Melalui SEAC inilah tertubuhnya Force136. Di Malaya, Force136 ini telah berhubung terus dengan antara kumpulan gerila paling tersusun yang terdapat di Malaya pada ketika itu, yang telah menerima bantuan peralatan dan latihan daripada British iaitu MPAJA ( Malayan People Anti Japanese Army).

Antara ahli dalam MPAJA pada ketika itu adalah Kuomintang dan Parti Komunis Malaya pimpinan Chin Peng yang beroperasi di kawasan hutan. Perhubungan yang ditetapkan itu telah membawa Force136 terus kepada MPAJA . Anggota Force136 British telah dibawa masuk melalui kapal selam (seperti dalam gambar), antaranya oleh sub Belanda yang dikenali sbg Sub023 yang membawa anggota masuk melalui “Ops Most Secret” ddari Sri Lanka. Ada juga anggota yang digugurkan melalui udara.

Tapah, Perak pada 31/12/1943.Perjanjian tersebut mempunyai kandungan yang cukup ringkas. Antara lainnya :

MPAJA akan bekerjasama dan menerima arahan daripada SEAC sepanjang tempoh keganasan dan tempoh peralihan tentera selepas itu. British pula akan memberi bantuan kpada MPAJA dalam bentuk senjata, peluru dan bahan letupan serta sejumlah dana. Setiausaha PKM mencadangkan jumlah antara 50000 ke 70000 Straits Dollar sebulan.

Perjanjian itu telah ditandatangani antara :

Perjanjian pertama tidak memuaskan hati pihak British kerana isi kandungannya terlalu ringkas. Ia membawa kepada perjanjian kedua yang ditandatangani di Kem Bidor, Perak pada 16 April 1945. Antara isi perjanjian tersebut adalah :

– PKM diperbesarkan

– lebih senjata dan peluru digugurkan daripada udara

– turut digugurkan adalah jongkong emas dan duit Jepun palsu

– bantuan bulanan kepada PKM sebanyak 300 Pound seminggu

– bekalan makanan digugurkan kpada PKM

– sebagai timbal balas, PKM akan menerima LO daripada SEAC di mana setiap LO akan ditemani oleh 1x platun Gurkha yang akan berada bersama PKM ketika senjata dihantar dan diserahkan. Kesemua senjata harus diserahkan kembali kepada pihak British selepas peperangan berakhir.

– samada Major Davis diletakkan di markas PKM atau seorang pegawai tinggi PKM diletakkan bersama-sama Mjr. Davis. PKM telah mencalonkan Chin Peng.

Selepas perjanjian tersebut ditandatangani, bekalan digugurkan seperti sepatutnya. Kesempatan ini telah digunakan oleh PKM untuk mengumpul bekalan di kem-kem mereka yang terletak jauh di dalam hutan. Pada masa yang sama juga, Force136 turut melatih gerila MPAJA. Menjelang Ogos 1945, Force136 telah melatih 30x patrol yang diperkuatkan oleh 5x kumpulan bantuan Gurkha. Setiap kumpulan mempunyai 1x pegawai British dan 17x pegawai dan anggota Gurkha lain-lain pangkat. Keseluruhannya pada ketika itu terdapat 308 orang anggota Force136 yang mana 88 daripadanya adalah pegawai British. Kebanyakannya bekerja bersama MPAJA. Walaubagaimanapun, pada masa yang sama, terdapat juga pecahan Force136 Melayu yang beroperasi di Perak, Kedah dan Pahang.

Force136 Ulu Perak – Askar Melayu Setia

Beribu pejabat di Istana Kuning, Bkt. Chandan, Kuala Kangsar. Keutamaan tugas mereka adalah menjaga kawasan Ipoh dan Taiping sebelum kembalinya pentadbiran British.Melalui Ops Hebrides yang telah dilancarkan pada 16/12/1944 yang dilancarkan di Utara Perak, 5x pegawai Melayu bersama-sama GLO, Mjr. Peter G. Dobree dan Capt. Clifford telah terjun daripada udara ke Padang Chermin di kawasan Empangan Temenggor.

Dibantu oleh penghulu Kg. Temenggor, Awang Muhammad dan Penghulu Kg. Bersia, Lahamat B Piah, mereka telah menghubungi Pegawai Daerah (DO) Gerik, Capt. Mohd Salleh Hj. Sulaiman lalu membentuk Askar Melayu Setia. Perhubungan radio telah ditetapkan dengan markas Force136 di Kandy, dan kumpulan kedua melalui Ops Beacon telah dihantar seterusnya untuk menubuhkan kumpulan Pahang.

Force136 Pahang – Pahang Wataniah

GLO, Mjr J. Douglas Ricahrdson dengan dibantu oleh Mat Nanyan (operator W/T) bersama-sama Osman Mahmud dan Jamal telah menubuhkan kumpulan Wataniah Raub-Kuala Lipis dengan bantuan ADO, Yeop Mohidin. Menjelang Ogos 1945, pasukan ini telah berkekuatan 244 anggota, 1 mejar, 3 Kapten , 6 Leftenan, dan 13 Leftenan Muda.

Dikatakan,Tengku Mahmood Mahyiddeen adalah putera terakhir kerajaan Melayu Patani. Meninggal dunia secara misteri di Pantai Semut Api atau Pantai Cinta Berahi sehingga mengejutkan ramai orang. Nama pantai itu sekarang Pantai Cahaya Bulan.

Force136 Kedah

Ops Fighter dilancar pada 26 Februari 1945. Mjr. Hasler yang merupakan LO, bersama-sama Tengku Osman B Tengku Mohd Jiwa (Panglima TD Melayu pertama pada 1964) telah terjun di Kg. Kuala janing, Kedah pada 1/07/1945. Mereka telah dibantu oleh DO kawasan tersebut iaitu Tunku Abdul Rahman, yang juga merupakan Perdana Menteri pertama Malaysia.

Tun Abdul Razak  dikatakan seorang pegawai Jepun semasa zaman tersebut, walhal beliau pada ketika itu merupakan perisik bagi Force136 yang telah banyak menyalurkan maklumat sehingga pasukan tersebut mampu melancarkan banyak serangan ke atas kedudukan strategik Jepun terutamanya melalui sabotaj. MPAJA pada ketika itu pula, sibuk mencanang kononnya mereka memainkan peranan melindungi orang kampung daripada Jepun dan kemudian mengutip cukai pula daripada penduduk terutamanya di kawasan luar bandar. PKM pula sibuk dengan agenda mereka, dengan menghimpunkan sebanyak mana bekalan yang diberi oleh British di pusat persembunyian mereka dengan niat lain yang hendak diteruskan selepas Jepun beredar.

Pembubaran MPAJA

Pengunduran mengejut Jepun telah benar-benar membuatkan semua pihak terpinga sebentar. Peluang yang terhidang di depan mata utk PKM menguasai Malaya walaubagaimanapun berlalu begitu saja apabila Lai Tek mengarahkan kader-kader komunis untuk menerima kembali kuasa British melalui Pentadbiran Tentera British pada September 1945. Ini ditambah dengan tindakan MPAJA yang bermaharajalela semasa tempoh lompang antara berlalunya Jepun dan kembalinya British, membuatkan rakyat Malaya secara umumnya enggan memberikan sokongan kpd mereka.

Lai Tek juga turut memujuk MPAJA untuk membubarkan pertubuhan tersebut pada Disember tahun yang sama. Sebagai balasan, pihak British mengiktiraf PKM sebagai parti politik yang sah dan setiap anggota MPAJA diberikan sekampit beras dan wang $350 sebagai tanda terima kasih di atas penglibatan mereka semasa pendudukan Jepun. Perarakan pembubaran telah dijalankan oleh MPAJA di seluruh negara dan proses demobilisasi MPAJA lengkap menjelang 1946.

Selain daripada itu, MPAJA juga diminta menyerahkan kembali senjata yang telah dibekalkan kepada mereka. Walaubagaimanapun, seperti dalam gambar, tidak semua senjata diserahkan kembali. Ada di antaranya kembali menjadi punca hilangnya nyawa anggota kita yang memburu mereka selepas mereka kembali mengganas selepas itu..=WRA=

Sumber:

Reminiscences of Insurgency, Lt. Kol. ( B) Mohd Azzam Bin Hanif Ghows, Penerbitan Wangsa Zam

Arkib Negara


Nasib Tragis Orang Yahudi Di Bawah Pemerintahan Rom

Sekurang-kurangnya 1 juta orang Yahudi m.ati dalam peristiwa ini dek pep.erang.an, kebuluran dan wabak penyakit. Orang Yahudi dit.indas, diz.alimi, dikerjakan dengan bentuk penin.dasa.n yang anda tak akan pernah saksikan dalam sejarah dunia berlaku pada bangsa lain.

Sebenarnya sepanjang Yahudi berada dibawah Baitulmaqdis, hubungan antara orang Yahudi dan Yunani mana pernah ngam. Provokasi sentiasa berlaku antara dua belah pihak. Tapi kemuncak provokasi ialah bila orang Yunani menghina synagogue milik orang Yahudi.

Orang Yahudi cuba menuntut keadilan dengan gabenor Rom yang mentadbir wilayah mereka iaitu Gessius Florus bagi menuntut keadilan. Siap dir.asuah kepada gabenor ni, tapi dia amik r.asuah, dan tak buat kerja pengadilan. Lagilah orang Yahudi naik amuk dengan double standard yang diamalkan oleh Rom.

Ini bukan sesuatu yang menghairankan betapa sebenarnya dibawah pemerintahan Rom, bangsa Yahudi sentiasa ditindas. Pernah Maharaja Nero menuduh orang Yahudi menjadi punca keb.akar.an salah sebuah kota Rom, lantas dib.unu.h Yahudi beramai-ramai tanpa ada setitik bukti pun.

Kebiasannya ketika itu, orang Yahudi akan dile.mpar.kan ke dalam ka.nda.ng haiwan-haiwan buas untuk dih.uku.m ataupun sebagai sukan. Jadi, tak hairanlah kenapa tekanan demi tekanan ini buatkan orang Yahudi semakin marah dan nak memb.eron.tak.

Beza betul kan layanan bangsa asing ke atas mereka berbanding orang Islam? Siap ketika mereka dibawah pemerintahan Umaiyyah di Andalusia, umat Islam di Sepanyol, zaman keemasaan kebudayaan intelektual Yahudi tercetus kerana keamanan dan layanan baik umat Islam!

Ketika Ferdinand menghalau orang Yahudi keluar dari bumi Sepanyol, yang menyelamatkan mereka dari buangan ialah Uthmaniyah itu sendiri. Itu yang Sultan Beyazid II buat. Umat Islam tak paksa Yahudi tukar agama, tak zalim, asal mereka tak melampau batas.

Siap Sultan Beyazid II umumkan:

“Beraninya kalian memanggil Ferdinand sebagai penguasa yang bijak, dia telah memiskinkan negerinya sendiri dan memindahkan kekayaan kepada negaraku!”  — Sultan Bayezid II, 1429.

Berbalik kepada kisah, orang Yahudi ambil keputusan untuk tidak memberi lagi k.orban kepada Nero, membuatkan tentera Rom berarak menuntut k.orban yang berupa wang. Ini berakhir dengan konflik yang korbankan 3,600 Yahudi.

Rom juga menjarah kedai-kedai, menc.erobo.h kediaman Yahudi dan menangkap ketua-ketua kaum Yahudi. Ketua-ketua Yahudi ini disebat dan disalib di khalayak ramai. Haikal Agung dir.omp.ak segala harta benda.

Perbuatan Rom ini buatkan orang Yahudi menjadi semakin marah. Maka jumlah pemb.eronta.k menjadi semakin banyak, yang berakhir dengan akhirnya tentera Rom dihalau dari setiap kota Yahudi yang ada di Palestine. Buat pertama kalinya, orang Yahudi menang lawan pen.indasa.n Rom.

Mereka m.enyera.ng hendap, me.rampa.s senjata, malahan menubuhkan pentadbiran baru. Maharaja Nero yang memerhati apa yang berlaku tak boleh duduk diam, lantas menghantar ketumbukan baru yang diketuai oleh Vespasian dan anaknya Titus.

Sementara itu, betapa di wilayah lain Rom, apabila khabar kemenangan Yahudi dan pemb.eront.akan.nya, genosid yang sangat tragis berlaku ke atas Yahudi. Di merata tempat di bawah empayar Rom, orang Yahudi dib.u.nu.h tanpa belas kasihan.

Pemb.nuhan Yahudi di Alexandria sahaja mencapai angka 50,000 orang. Mayat-mayat Yahudi bergelimpangan di seluruh empayar. Di Damascus, 10,000 Yahudi dihimpunkan di Stadium dan dibu.nu.h semuanya. Orang Yunani membu.nu.h 20, 000 orang Yahudi di Caesarea Maritima.

Sementara itu, ketumbukan tentera yang dibawa oleh Vespasian dan anaknya Titus berjaya menundukkan pemb.erontakan demi pemb.eront.akan yang digerakkan oleh Yahudi, namun sesuatu berlaku di Rom. P.eran.g saudara telah berlaku menyebabkan dia terpaksa pulang, selesaikan p.eran.g saudara.

Masa yang ada digunakan sebaik mungkin oleh Yahudi untuk kukuhkan pertahanan mereka di Baitulmaqdis. Senjata yang mereka kutip, membawa masuk pelarian ke dalam kota, mengukuh benteng kota, semua dibuat sehinggalah nanti bala baru dari Rom akan tiba.

Tapi Bangsa Yahudi yang berlindung di Baitul Maqdis pula terlibat dalam konflik lain. P.eran.g saudara antara puak pelampau semakin memuncak. Dan akibatnya, Bekalan makanan yang sepatutnya membolehkan mereka bertahan bertahun-tahun pengepungan Rom telah musnah dalam p.eran.g saudara.

Konflik perebutan takhta di Rom akhirnya diselesaikan apabila Vespian ditabalkan sebagai Maharaja, Titus anaknya dikirimkan bersama Tiberius Julius Alexander, bekas Gabenor Judea, Tiberius Julius Alexander tahu selok-belok Palestin dan sangat mahir dengan p.erangai orang Yahudi.

Strategi Vespasian sebelum ini yang membenarkan orang Yahudi kembali ke Baitul Maqdis, tetapi tidak membenarkan mereka meninggalkan kota suci itu ternyata berkesan apabila masing-masing bertelagah sesama sendiri untuk bersaing berebut kuasa, makanan dan tempat kediaman.

Keadaan kucar-kacir dalam Baitul Maqdis yang ditimbulkan p.era.ng saudara Yahudi memberikan kelebihan kepada Titus. Namun begitu, tembok Kota Baitul Maqdis terlalu ampuh untuk dimusnahkan.

60, 000 tentera Rom dah bersedia untuk memb.anta.i Yahudi. Tentera-tentera Yahudi yang berkampung dalam Kota Baitumaqdis hanya lebih kurang 24,000 orang sahaja dengan terpaksa menjaga lebih 600, 000 nyawa yang merupakan pelarian.

Dipendekkan cerita, kepungan Rom ke atas Baitulmaqdis berakhir dengan tragedi. Dek kepungan berbulan-bulan, dan makanan yang kehabisan kerana dib.aka.r oleh p.eran.g saudara sebelum ini, penghuni Yahudi dalam kota jadi kebuluran dan kelaparan.

Penduduknya mengalami kebuluran yang sangat teruk sehinggakan mereka terpaksa makan haiwan peliharaan kesayangan mereka dan merebus jerami untuk makan.

Seorang wanita Yahudi bernama Mary dicatatkan makanannya dihabiskan oleh tentera pemb.eront.ak, Mary bertindak meny.embe.lih anaknya sendiri yang masih menyusu, masak dan makan separuh an.ak.nya.

Antara taktik pep.erang.an yang digunakan untuk mengalahkan Yahudi ialah membina satu lagi tembok mengitari tembok kukuh Yahudi. Kiranya mengepung penduduk Yahudi di dalam kota dengan satu lagi tembok.

Akhirnya selepas pertempuran yang maha dasyat, Baitulmaqdis akhirnya berjaya dit.awa.n oleh tentera Rom. Kemusnahan yang bakal kita saksikan sangatlah menyayat hati. Haikal Sulaiman, tembok, kota-kota diba.ka.r oleh tentera Rom.

Dikatakan lebih 97, 000 orang Yahudi dipaksa menjadi Gladiator, selebihnya dijual sebagai hamba bagi mereka yang berusia bawah 17 tahun. Baitulmaqdis pula mengambil masa yang sangat lama untuk bangkit semula.


Bahan Yang Mampu Menjadikan Otot Manusia Lebih Kuat

Sekumpulan
penyelidik dari Hokkaido University telah
membentuk hydrogel tumbuh sendiri yang mereka percaya sangat sesuai digunakan
untuk mereka yang mempunyai kecederaan tulang dan otot. Otot mereka akan
bertambah kuat apabila hydrogel ini semakin banyak digunakan.

Hidrogel
yang mereka hasilkan adalah inspirasi daripada maklumbalas proses otot manusia
apabila bersenam. Latihan ataupun aktiviti yang merosakkan otot akan memicu
proses penjanaan yang melibatkan pertumbuhan tisu-tisu baru.

Bahan
tumbuh sendiri terdiri daripada dua rangkaian polimer yang saling berkait yang
pada dasarnya adalah raintain molekul. Dua rangkaian polimer tersebut ialah
rangtaian tegar dan rangtaian lembut yang mampu diregangkan (stretchable). Apabila rangtaian tegar
putus secara paksa, ia akan memicu rantain dan sambung silang baru. Rantaian
lembut pada masa ini berperanan mengekalkan struktur gel.

Menghasilkan
bahan yang mampu tumbuh sendiri seperti tisu manusia adalah perkara yang sulit
sebelum ini. Hidrogel tumbuh sendiri berasal daripada bahan sembuh sendiri (self-healing material) yang mampu
mengembalikan bentuk asal apabila rosak.

Seperti
otot manusia yang memerlukan nutrien untuk pertumbuhan, hydrogel bergantung
pada cecair ‘nutrien’-nya sendiri untuk menguatkan dirinya. Selain penggunaan
untuk otot manusia, hydrogel juga boleh digunakan untuk mencipta robot yang
berfaedah digunakan di kawasan tubuh robot yang mengenakan tekanan yang tinggi.

RUJUKAN:


Penyakit-Penyakit Yang Boleh Didapati Dari Tempat Kerja

Berdasarkan
statistik yang dikeluarkan oleh International Labour Organisation (ILO),
sekitar 2.3 juta kematian manusia di dunia adalah disebabkan penyakit
pekerjaan. Di Malaysia sahaja, dari 2005 hingga september 2018, terdapat 37260
kes penyakit pekerjaan dilaporkan.

Statistik
yang dikeluarkan oleh Jabatan Keselamatan dan Kesihatan Pekerjaan Malaysia.

Graf
biru ialah kes dilaporkan dan graf merah ialah kes yang disahkan sebagai
penyakit pekerjaan.

*Walaupun
kes tersebut dilaporkan sebagai penyakit pekerjaan, tidak semua disahkan
sebagai penyakit pekerjaan. Selepas siasatan, keputusan mendapati kes tersebut
bukan berpunca dari tempat kerja.

Penyakit
pekerjaan dipecahkan kepada empat bahagian.

Pendedahan terhadap bahan kimia berbahaya.

Ada 40 jenis bahan kimia yang diklasifikasikan sebagai berbahaya
boleh menyebabkan penyakit. Bahan kimia memasuki tubuh manusia melalui tiga
cara iaitu diserap melalui kulit, tertelan, atau melalui sedutan. Bahan kimia
berbahaya juga boleh bertindak secara langsung pada kulit,  menyebabkan kerengsaan terus / reaksi alahan
atau memberi kesan dalam jangka masa yang panjang. Kes paling menjadi kebiasaan
pendedahan bahan kimia ialah tidak mecuci tangan dengan bersih sebelum makan
dan merokok.

*bayangkan perbuatan mengambil rokok dari dalam kotak, bahagian
mana jari anda kena pada rokok dan bahagian yang sama anda letak dimulut.

Penyedutan agen kimia yang terkandung dalam udara yang wujud dalam
bentuk fizikal, seperti gas, wap, dan bahan partikel (termasuk habuk, asap,
asap, aerosol, dan wap),  menyebabkan
kerengsaan pada salur pernafasan kemudian dibawa ke paru-paru. Ia kemudian
boleh diserap ke dalam sistem peredaran darah kemudian mencapai organ sasaran
jauh seperti jantung dan limfa.

Reaksi individu terhadap sebarang bahaya bahan kimia bergantung
kepada panjang, corak, dan kuantiti kepekatan bahan kimia dan jumlah masa
pendedahan. Ia juga dipengaruhi oleh faktor-faktor seperti umur, jantina,
kumpulan etnik, latar belakang genetik, status pemakanan, penyakit yang sudah
dihidap oleh individu, pendedahan yang dengan agen-agen toksik yang berlainan
dalam masa yang sama, kebersihan dan cara kehidupan, dan sejarah pendedahan
terdahulu kepada ejen yang berkenaan.

Pendedahan kepada hazard fizikal

Umumnya, pekerja fizikal terdedah kepada kebisingan, getaran,
radiasi (ion dan bukan ion), tekanan (mampatan atau tidak mampat) dan suhu yang
melampau. Kesan kesihatan dan organ sasaran agen-agen ini berbeza-beza dengan
kepada individu.

Pendedahan kepada bunyi bising

Kesan pendedahan kebisingan yang tinggi dan dalam tempoh masa yang
panjang boleh menyebabkan kehilangan pendengaran kepada pekerja.

*Noise Induced Hearing Lost (NIHL)

Kehilangan pendengaran ini boleh jadi dalam bentuk sementara atau
kekal bergantung kepada tahap pendedahan kepada individu.

Pendedahan kepada getaran

Penyakit pekerjaan yang melibatkan hazard getaran terbahagi kepada
dua iaitu getaran seluruh badan dan getaran tangan. Pada mulanya ia biasanya
bermula sebagai rasa sakit/ nyeri pada bahagian jari dan pergelangan tangan.
Apabila pendedahan getaran berterusan, rasa sakit boleh menjadi kecederaan pada
saraf /tulang atau penyakit berkaitan jari dan pergelangan tangan. Penyakit
berkaitan getaran boleh dicegah sekiranya bertindak lebih awal, semasa awal
simptom kesakitan.

Getaran seluruh badan boleh menyebabkan keletihan, masalah perut, sakit kepala, kehilangan keseimbangan dan “tubuh bergetar” sejurus selepas atau semasa pendedahan. Gejala-gejala ini sama dengan yang dialami ramai orang selepas perjalanan kereta atau bot enjin. Selepas pendedahan setiap hari dalam beberapa tahun, getaran seluruh tubuh boleh menjejaskan seluruh badan dan mengakibatkan beberapa gangguan kesihatan. Kajian pemandu bas dan trak mendapati bahawa pendedahan pekerjaan kepada getaran seluruh badan boleh menyumbang kepada beberapa gangguan peredaran darah, usus, pernafasan, otot dan belakang. Kesan gabungan postur badan, keletihan postural, tabiat pemakanan dan getaran seluruh badan adalah punca yang mungkin mempercepatkan kesan hazard getaran kepada individu.

Pendedahan getaran tangan menjejaskan aliran darah (kesan
vaskular) dan menyebabkan kehilangan sentuhan sensasi (kesan neurologi) pada
jari. Getaran boleh menyebabkan perubahan tendon, otot, tulang dan sendi, dan
boleh menjejaskan sistem saraf. Secara kolektif, kesan ini dikenali sebagai
Hand-Arm Vibration Syndrome (HAVS).

Kekejangan otot juga terdedah kepada pekerja yang terlibat dalam kerja
manual yang berat atau pekerja berkaitan komputer/ menaip, pemain piano. Kerja
yang melibatkan pergerakan tangan secara berulang-ulang dalam tempoh yang lama.

Penyakit yang disebabkan tekanan boleh disebabkan tekanan
atmosfera yang tinggi atau terlalu rendah. Pekerjaan yang terdedah kepada
hazard tekanan ialah penyelam, atau pekerja ruang terkurung seperti terowong
atau bunker.

Pendedahan kepada suhu panas

Apabila bekerja di persekitaran yang panas, tubuh manusia cuba
mengekalkan suhu badan yang normal dengan meningkatkan aliran darah ke
permukaan badan. Peluh yang keluar dari tubuh juga mengeluarkan cecair dan
garam untuk menyejukan tubuh dalam proses mendapatkan suhu normal. Peluh juga
akan menyejat haba dari tubuh untuk menyejukan tubuh.

Pendedahan kepada suhu tinggi menyebabkan oleh kehausan,
keletihan, pening, dan kekejangan otot, pengsan atau pitam juga boleh berlaku. Strok
haba ialah keadaan yang kesan serius dan boleh menyebabkan kematian. Ia berlaku
kerana pendedahan berpanjangan kepada suhu tinggi dan peluh yang keluar dari
tubuh tidak menyejat haba akan menyebabkan kulit berasa panas dan kering.

Pendedahan sinaran radiasi (Ion dan Non Ion)

Sinaran yang boleh menyebabkan pengionan boleh menjadi elektromagnet
(sinar Xray dan sinar gamma) atau zarah (radiasi elektron, proton, neutron) dan
mempunyai banyak digunakan dalam industri, perubatan dan penyelidikan saintifik.
Pendedahan secara berlebihan boleh menyebabkan penyakit acute radiation syndrom
dan boleh membawa maut.

*Peraturan berkaitan pendedahan mesin xray di Malaysia ialah Akta Perlesenan Tenaga Atom 1984.

Radiasi Non Ion dalam bentuk radiasi elektromagnet dalam frekuensi
radio, inframerah, sinaran cahaya dan sinaran ultraungu. Pendedahan kepada
radiasi dalam frekuensi radio berlaku di industri telekomunikasi dan dalam
penggunaan peralatan rumah seperti microwave.

Bekerja di bawah keadaan pencahayaan yang buruk boleh menjejaskan kecekapan pekerja dan juga menyebabkan gangguan fizikal sementara, seperti sakit kepala atau pening. Pencahayaan yang betul akan memberikan tahap penglihatan yang mencukupi, secara seragam( contoh : semua lampu dalam satu laluan lurus dalam tahap yang sama, bukan sekejap cerah sekejap malap) dan warna yang sesuai, tanpa sebarang kelipan atau silau.

Pendedahan kepada agen jangkitan

Penyakit daripada agen jangkitan terdedah kepada pekerja ladang
ternakan haiwan dan disebarkan daripada haiwan. Sebagai contoh, anthrax boleh
dijangkiti kepada pekerja yang mengendalikan haiwan yang mempunyai kuman. Air
yang tercemar (berpunca dari ladang ternakan) juga boleh menyebabkan penyakit
krpada manusia.

Organ Pernafasan

Penyakit pernafasan pekerjaan adalah masalah kesihatan pada
paru-paru yang berpunca dari tempat kerja. Ia berlaku kerana pendedahan
berulang dan berulang kepada bahan kimia berbahaya atau toksik tertentu.
Terdedah kepada bahan kimia berbeza membawa kepada kesan penyakit yang berbeza.

Penyakit asma pekerjaan terdedah kepada pekerja yang terlibat
dengan kawasan kerja yang berhabuk, debu dan debunga (kilang kayu, kuari atau
nurseri). Ini berlaku akibat saluran pernafasan yang menyempit.

Selain daripada asma, sesetengah penyakit pernafasan berpunca
daripada bahan yang pekerja terdedah. Sebagai contoh, penyakit silicosis
terdedah kepada pekerja yang mengendalikan bahan silica atau asbestosis yang
terdedah pada pekerja yag mengendalikan bahan asbestos.

Organ Kulit

Masalah kulit yang berkaitan dengan pekerjaan disebabkan teruk
oleh pendedahan dan pengendalian dengan bahan kimia, dan juga melalui jangkitan/alahan
kepada agen bakteria di tempat kerja. Dermatitis kerengsaan tangan (Occupational
irritated hand disease – OIHD) adalah penyakit kulit yang berlaku di tangan
pekerja dalam pekerjaan tertentu. Kerengsaan tangan boleh terjadi sekiranya
pekerja terdedah dengan pengendalian bahan kimia, bahan peluntur tanpa sarung
tangan atau dalam keadaan basah/lembab dalam tempoh yang lama.

Muskuloskeletal/ tulang

Masalah berkaitan muskuloskeletal/ bahagian tulang manusia
berpunca dari pergerakan yang berulang/ pergerakan yang tidak selesa dalam
tempoh yang lama. Pekerja yang mengangkat barang dengan cara yang tidak betul
dan postur yang salah boleh menyebabkan kecederaan pada bahagian tulang
belakang dan saraf tunjang. Perbuatan memusingkan separuh badan secara
berulang-ulang juga boleh menyebabkan kesakitan/kecederaan.

*ilustrasi memusingkan separuh badan semasa memindahkan barang
dari satu tempat ke tempat lain.

Berdasarkan rekod Institut Kesihatan US pada tahun 2007 (NHBI),
sekitar kematian 200 ribu pekerja diseluruh dunia adalah berkaitan dengan
pendedahan bahan karsinogen/ agen kanser.

Antara bahan karsinogen yang paling umum ialah asbestos, silica
dan benzene. Pendedahan kepada pekerja dalam tempoh yang panjang menyebabkan
bahan karsinogen ini memasuki tubuh pekerja/individu dan menjadi barah dalam
badan. WHO juga dalam satu kenyataan memberi cadangan untuk menggantikan bahan
asbestos dengan bahan lain yang lebih baik dan kurang risiko kepada pekerja. Peralatan
pelindungan diri untuk pekerja juga perlu diberikan untuk mengurangkan risiko
pendedahan kepada pekerja.

Bahagian ini ialah bahagian untuk penyakit yang berkaitan dengan
individu dan tempat kerja sebagai contoh penyakit nystagmus yang dihidap oleh
pelombong. Kedudukan mereka dalam kekurangan cahaya dan kedalaman lombong
menjadikan penglihatan pelombong menjadi berulang-ulang, hilang kestabilan
tubuh dan tidak seimbang.

Rumusan

Senarai
ini saya ambil daripada Senarai Penyakit Pekerjaan yang dikeluarkan oleh
International Labour Organisation(ILO) pada tahun 2010. Penyakit dipecahkan
kepada 4 bahagian iaitu berdasarkan pendedahan, berdasarkan organ, jenis kanser
dan lain-lain penyakit. Setiap pendedahan kepada bahan atau hazard yang berbeza
akan memberi kesan yang berbeza. Lain-lain penyakit yang tidak disenaraikan
dalam senarai itu akan diletakkan dalam bahagian keempat.

RUJUKAN:


Kenapa Zionis Serang Al-Aqsa?

Israel nampaknya telah menyer.ang Gaza pada ambang Aidilfitri. Yang lama mengikuti isu ini memang takkan terkejut. Sebab ini bukan kali pertama. Cuma semua perlu tahu kenapa isu ini berlaku.

Pandangan bahawa “Israel jah.at seja.hat-jah.atnya” tidak harus dipegang, kerana membantutkan ilmu pengetahuan dan mengaburi mata tentang situasi semasa. Segalanya berlaku kerana tiada sikap tolak-ansur daripada pihak Israel.

Kerana pada 10 Mei 2021, Mahkamah Agung Israel dijangka akan membuat keputusan tentang kes enam buah keluarga Palestin di Sheikh Jarrah, Jerusalem Timur.

Mungkin ada yang pelik: apa kuasa mahkamah Israel di bumi Tebing Barat? Begini isunya. Dua unit amanah Yahudi telah membeli Sheikh Jarrah daripada pemilik Arab pada tahun 1876 (Kingsley, 2021).

Sejak hari itu bahagian yang dibeli menjadi milik Yahudi. Tetapi selepas Per.ang Arab-Israel pada tahun 1948, kawasan ini dipegang Jordan yang kemudian membina 28 buah rumah untuk golongan pelarian Arab daripada Israel.

Jordan tidak lama di sini, kerana 19 tahun kemudian pihak Arab tewas dengan teruk dalam Per.ang Enam Hari.

Sejak hari itu, nasib 28 keluarga di Sheikh Jarrah bagaikan terga.ntu.ng tanpa tali. Rumah mereka tidak diiktiraf Israel kerana kelompangan besar dalam undang-undang.

Warga Israel berhak untuk membuat tuntutan tanah yang dibeli di Jerusalem Timur sebelum Per.ang Arab-Israel 1948.

Tetapi undang-undang yang sama tidak memberi sebarang hak kepada warga Palestin (Rubin, 2021). Inilah masalahnya, kerana Sheikh Jarrah dikembalikan kepada dua unit amanah Yahudi.

Tanah Sheikh Jarrah kemudian dijual kepada sebuah pertubuhan yang mengusahakan tanah Palestin. Pihak ini tidak jemu berusaha untuk mengusir penduduk Palestin (Boxerman, Bachner, & Gross, 2021).

Kejadian di Masjid al-Aqsa

Sheikh Jarrah menjadi tumpuan utama sejak kebelakangan ini. Ramai panas kerana Mahkamah Agung Israel bakal membuat keputusan.

Kemudian kerajaan Benjamin Netanyahu pula pergi menutup Damascus Gate dan mengehadkan jumlah jemaah di Masjid al-Aqsa (Palmer, 2021). Apabila arahan ini tidak diendahkan, pihak polis tidak tunggu lagi.

Tanpa sebarang kompromi, Israel mengambil tindakan untuk halau hingga menyebabkan pertem.bµngan besar antara dua pihak (Farrell & Lubell, 2021).

Tindakan ini mengeruhkan keadaan. Ramai lari dalam keadaan berlµmµran dar.ah. Ser.angan ini sangat pelik. Kenapa? Itu yang ramai tanya. COVID-19 tidak wajar menjadi alasan untuk mengehadkan jemaah. Kerana beberapa minggu lalu, 100,000 orang berhimpun di Gunung Meron sempena perayaan Lag BaOmer.

Baca lebih lanjut: https://www.thepatriots.asia/perayaan-apa-yang-yahudi-sambut-sampai-45-orang-menghadap-ilahi/

Mungkin Ada Kepentingan Politik

Israel sendiri sedang menghadapi masalah politik kerana tidak dapat menubuhkan kerajaan.

Baca lebih lanjut: https://www.thepatriots.asia/yahudi-israel-terciduk-lagi-dipermainkan-demokrasi/

Sebagai rumusan: empat pilihan raya telah dianjurkan. Tetapi Dewan Knesset masih mempunyai tiga blok iaitu 1) pro-Netanyahu, 2) anti-Netanyahu dan 3) bebas. Ketiga-tiga blok tidak menguasai majoriti dalam Knesset.

Inilah kali pertama blok bebas (parti-parti Arab) mempunyai pengaruh besar. Benjamin Netanyahu mahu kekal berkuasa. Untuk berkuasa, beliau mesti pinang blok bebas.

Tetapi tiada parti agamawan Yahudi (Shas dan UTJ) mahu bekerjasama dengan Netanyahu, kalau ada parti-parti Arab.

Blok anti-Netanyahu pula tiada parti agamawan Yahudi. Jadi mereka lebih mudah bekerjasama dengan parti-parti Arab. Sekarang ini, mungkin Yair Lapid daripada Yesh Atid sudah boleh menubuhkan kerajaan. Cuma ada masalah sikit.

Parti Arab Ra’am tidak mahu berbincang dengan sesiapa selama mana ser.angan Arab-Israel berterusan (Hoffman, 2021).

Pendirian Ra’am sebenarnya menguntungkan blok pertama. Memang Netanyahu katanya merayu pada Ra’am supaya jangan sertai gagasan Lapid (Times of Israel, 2021).

Jadi ini mungkin asbab utama di sebalik ser.angan Masjid al-Aqsa. Cuba fikir sejenak: 1) apa kena mengena isu Sheikh Jarrah dengan ser.angan masjid? Walaupun dekat, ia tiada kaitan. Dan 2) kenapa sera.ng masjid, sedangkan semua berkumpul untuk menunaikan ibadah saja? Tiada tazkirah atau khutbah panas pun.

Andai kata Palestin yang merancang semua ini, masih tidak logik. Kerana kuasa penentuan tetap ada pada Israel.

Apa yang berlaku di Masjid al-Aqsa ma.langnya membuka jendela baru dalam konf.lik antara dua pihak ini. Gaza dan Israel telah bertukar-tukar ser.angan roket. Setakat ini, Alexandria Ocasio-Cortez, Bernie Sanders dan Elizabeth Warren telah mengecam Israel kerana cuba mengusir enam keluarga Palestin (Magid, 2021).

Selepas dikritik, Israel bising berkata kerajaan Joe Biden jangan masuk campur dalam urusan Jerusalem.

Segalanya berlaku kerana Israel tidak mengambil sikap bertolak-ansur, dan ada kelompangan besar dalam undang-undang antarabangsa.

Sekarang ini enam keluarga Palestin sedang tergan.tung tanpa tali kerana nasib mereka berada dalam tangan Mahkamah Agung Israel. Kes mereka sudah lama dibicarakan. Pihak Israel mahu mengusir mereka daripada tanah Sheikh Jarrah di Jerusalem Timur.

RUJUKAN:

Boxerman, A., Bachner, M., & Gross, J.A. (2021, Mei 9). Supreme Court delays session on Sheikh Jarrah (ditapiskan) amid Jerusalem (ditapiskan). The Times of Israel.

Farrell, S., & Lubell, M. (2021, Mei 10). (ditapiskan), prayers in Jerusalem in Muslim Laylat al-Qadr. Reuters.

Hoffman, G. (2021, Mei 10). Abbas suspends coalition talks due to (ditapiskan). The Jerusalem Post.

Kingsley, P. (2021, Mei 7). Evictions in Jerusalem become focus of Israeli-Palestinian (ditapiskan). The New York Times.

Magid, J. (2021, Mei 9). Sanders, Warren, Ocasio-Cortez (ditapiskan) Israel over pending Sheikh Jarrah (ditapiskan). The Times of Israel.

Palmer, E. (2021, Mei 10). Hundreds of Palestinians (ditapiskan) as religious (ditapiskan) boils over in Jerusalem. CBS News.

Rubin, S. (2021, Mei 9). How a Jerusalem neighborhood (ditapiskan) the Israeli-Palestinian (ditapiskan). The Washington Post.

Times of Israel. (2021, Mei 10). Netanyahu met with Ra’am chief, urged him not to back Lapid-Bennett coalition.


Kes Adib: Heret Peguam Negara Ke Prosiding Komital (Hina Mahkamah)

1. Semalam, Mohd Kassim iaitu ayah kepada arwah Adib telah membuat permohonan ex-parte (sebelah pihak) melalui Tetuan Mohd Zubir Embong & Associates di Mahkamah Sesyen pada 8.20 pagi.

2. Permohonan tersebut adalah bertujuan untuk memulakan prosiding komital (hina mahkamah) terhadap Peguam Negara (AG), Tommy Thomas berhubung inkues kematian arwah Adib yang sedang berlangsung.

3. Dalam permohonan ayah Adib, disebutkan bahawa Tommy adalah seorang AG yang secara salah mengambil pendirian dan membuat keputusan pra-matang bagi pihak Jabatan Peguam Negara tentang punca dan sebab kematian Muhammad Adib.

4. Hal ini berikutan pada 15 April lalu, Jawatankuasa Bertindak Menyelamatkan Kuil Mariamman Seafield menarik balik rayuannya di Mahkamah Rayuan untuk menjadi pemerhati dalam inkues arwah Adib selepas AG melalui sebuah affidavit telah menyatakan kecederaan dialami arwah Adib bukanlah dipukul sebaliknya akibat dilanggar pada perenggan ke-5 dan 6 afidavit itu sedangkan proses inkuari masih lagi sedang berlangsung.

5. Berikutan itu, pihak bapa Arwah Adib telah menggangap melalui afidavit itu, AG telah menghina mahkamah dengan mengeluarkan kenyataan media yang akan mengganggu kelancaran dan ketelusan proses inkues anak beliau yang masih berlangsung.

6. Selain itu, tindakan AG yang menindas peguam Syazlin Mansor daripada melakukan tugasannya sebagai peguam yang sah mewakili kepentingan bersama Kementerian Perumahan dan Kerajaan Tempatan (KPKT), JPBM dan keluarga arwah Adib juga dilihat sebagai sebuah campur tangan salah dalam pelaksanaan keadilan hingga menyebabkan prosiding inkues kematian arwah Adib tertangguh, sekali gus melengahkan keadilan daripada dicapai.

7. Mahkamah Koroner telah menetapkan 24 Julai depan sebagai sebutan bagi permohonan ayah arwah Adib semalam untuk memulakan prosiding komital tersebut terhadap AG. Koroner Rofiah Mohamad menetapkan tarikh itu selepas peguam yang mewakili keluarga Muhammad Adib, Kamaruzaman A Wahab memohon mahkamah menetapkan tarikh sebutan bagi kes tersebut.

8. 24 Julai depan juga adalah merupakan tarikh akhir bagi inkues kematian arwah Adib ditutup atau bersambung lagi setelah pihak koroner telah menetapkan 24 Julai ini sebagai tarikh sama ada wujudnya keperluan untuk memanggil pakar patologi lain atau menamatkan prosiding inkues itu.

SEKIAN.

Tandatangan Petisyen di sini >>http://chng.it/SK2ggjMQTandatangan Petisyen di sini >>http://chng.it/SK2ggjMQTandatangan Petisyen di sini >>http://chng.it/SK2ggjMQ

KONGSIKAN, SEBARKAN


Naratif Berbeza Kes Arwah Adib

Tidak dapat dipastikan kenapa seolah-olah wujudnya 2 naratif berbeza mengenai perkembangan inkues kes arwah Adib pada hari ini di antara media B.Melayu dan media B.Inggeris.

Di media-media B.I, telah diceritakan bahawa saksi telah menyaksikan arwah Adib diselamatkan dan ditolong oleh perserta rusuhan yang mana memberikan gambaran seolah arwah Adib diselamatkan daripada sebuah ‘aftermath’ yang telah berlaku sebelum itu.

‘Aftermath’ yang mana dalam kes ini merujuk kepada ‘kemalangan’ melibatkan jentera bomba mengundur yang mungkin telah menimpa Adib. Boleh rujuk sendiri di ruangan komen dipost-post tersebut.

Manakala di media-media B.M pula, diceritakan bahawa saksi mendapat maklumat daripada peserta rusuhan bahawa arwah Adib telah dipukul (dibantai) yang mana memberikan gambaran seolah arwah Adib sememangnya telah di’bantai’ oleh peserta rusuhan sebelum diselamatkan oleh sebahagiannya yang lain dan dihantar ke SJMC.

Sangat ketara perbezaannya jika diperhatikan di media B.I di mana ianya tidak menyebut langsung mengenai gambaran daripada saksi bahawa dia telah dimaklumkan oleh peserta rusuhan bahawa arwah Adib sememangnya telah dipukul/dibantai pada malam 27 November yang lalu.

Kes yang sama, saksi yang sama, tetapi naratif yang berbeza.

Persoalannya kenapa?

Group helped injured fireman at temple riot scene, inquest toldhttps://www.malaysiakini.com/news/463824

Adib inquest: I saw some men helping fireman who was in pain, says witnesshttps://www.freemalaysiatoday.com/category/nation/2019/02/13/adib-inquest-i-saw-some-men-helping-fireman-who-was-in-pain-says-witness

Inkues Muhammad Adib: ‘Dia kena bantai’, saksi awam imbas kembali insidenhttp://www.astroawani.com/berita-malaysia/inkues-muhammad-adib-dia-kena-bantai-saksi-awam-imbas-kembali-insiden-198411

Inkues Adib: “Dia kena bantailah”https://www.sinarharian.com.my/article/12682/KHAS/Inkues-Adib/Inkues-Adib-Dia-kena-bantailah


Kali Terakhir Umat Islam China Bersatu

Ada yang berpendapat demonstrasi Julai 2009 di Ürümqi, Provinsi Xinjiang adalah kali terakhirnya, namun ia adalah terhad kepada masyarakat Uyghur sahaja.

Perbincangan ini membawa kita kembali kepada Mei 1989. Ia bukan sahaja melibatkan umat Islām pelbagai suku kaum seperti Hui, Uyghur, Kazakhs dan Kyrgyz, bahkan demonstrasi ini dibenarkan oleh kerajaan China. Mungkin juga inilah kali terakhir kerajaan membenarkan rakyat Muslimnya berhimpun meluahkan bantahan.

Pada masa itu, umat Islām sedunia dikejutkan dengan fitnah novel The Satanic Verses karangan Salman Rushdie. Hal demikian menyebabkan Pemimpin Agung Iran Ayatollah Ruhollah Khomeini menerbitkan fatwa menghalalkan darah Salman pada Februari 1989. Negara Muslim lain seperti Pakistan turut mengharamkan novel tersebut.

Di dalam China pula, kerajaan China berdepan dengan isu perhimpunan penuntut kebebasan demokrasi di Dataran Tiananmen oleh aktivis siswa-siswi dan cendiakiawan sejak 15 April 1989. Pada 15-18 Mei 1989 pula, Persidangan Kemuncak China-Soviet bakal berlangsung. Namun sebelum ia berlaku, umat Islām daripada pelbagai kaum telah bangkit atas sebab tersendiri: penghinaan terhadap Islām oleh buku bertajuk Xing Fengsu 性风俗 (Adat Resam Seks).

Kemungkinan maklum balas pantas oleh kerajaan China dalam memberikan kebenaran penuh kepada demonstrasi bantahan buku tersebut disebabkan oleh lawatan rasmi Presiden Iran Sayyid Ali Hosseini Khamenei ke China pada awal Mei 1989. Beliau menegaskan bahawa fatwa hukuman mati kepada Salman Rushdie masih berkuatkuasa.
Berikutan susulan persetujuan kerajaan, kelihatan para polis telahpun menutup sebahagian besar jalan raya utama, mengawal trafik jalan dan mendirikan pagar sementara untuk memberikan laluan kepada para ahli perhimpunan umat Islām.
Ramai hadirin demonstrasi ini terdiri daripada siswa-siswi daripada 10 suku kaum Muslim yang dijemput oleh Persatuan Islām China (中国伊斯兰教协会), sebuah badan pengurusan hal-ehwal Muslim di bawah kerajaan China. Tidak kurang juga mereka disertai oleh orang Han Cina bukan-Muslim yang menyokong bantahan tersebut.

Malah, seorang profesor Hui dari Universiti Minzu turut dibantu ke kawasan perhimpunan dengan sebuah kereta polis. Perhimpunan dirancang bermula dari Universiti Minzu dan berarak hingga ke Pekan Niujie, sebuah kawasan majoriti Muslim di Beijing. Sesampainya Dataran Tiananmen, jemaah telahpun mencecah 3,000 hadirin.

Dengan memikul panji-panji bertulisankan kalimah Syahadah, mereka melaungkan seruan-seruan seperti “Hormatilah Kebebasan Beragama di China!”, “Hapuskan Salman Rushdie China!”, “Pertahankan Perlembagaan!”, “Pertahankan Dasar-dasar Parti dalam Kaum dan Agama!”, “Kekalkan Perpaduan Kebangsaan!”, “Bantah Penghinaan terhadap Islām!”, “Allāhu Akbar!”, “Haramkan buku Xing Fengsu, Satanic Verses versi China!”. Di barisan hadapan pula, salah seorang menjunjung tinggi sijil kebenaran perhimpunan yang dikeluarkan oleh Biro Keselamatan Awam (公安局).

Bantahan secara besar-besaran ini merebak ke kawasan majoriti Muslim yang lain di China. Kira-kira seramai 200 ahli demonstrasi berhimpun di Lanzhou pada 12 Mei 1989. 19 Mei kemudian, perhimpunan bantahan di Ürümqi mencecah seramai 2,000 peserta.

Kemuncak perhimpunan bantahan, kerajaan China bersetuju mengharamkan penjualan buku Xing Fengsu. Sebanyak 13 juta naskah buku dirampas pihak berkuasa, dengan 95,240 naskah lagi dibakar secara terbuka di sebuah dataran di Lanzhou. Pihak penerbit dipecat dan para penulis buku tersebut diperintahkan membuat permohonan maaf terbuka. Tidak terhenti situ saja, seluruh syarikat penerbitan itu di Shanghai dan Shanxi diarahkan tutup untuk ‘rombakan pengurusan’.

Berbanding perhimpunan Muslim ini, demonstrasi demokrasi Tiananmen lebih mendapat liputan media. Malah, sebahagian besar pendukung anti-komunis masih mengenang tarikh 4 Jun sebagai ulang tahun perjuangan demokrasi China. Perhimpunan Muslim kini bagaikan dilupakan sebagai mukasurat peristiwa lama.
.
[Penafian: Rencana ini hanya untuk berkongsi sejarah dan tidak memihak kepada mana-mana haluan agama mahupun menyeru kepada keganasan.]
.
RUJUKAN:

Dru C. Gladney, Muslim Chinese: Ethnic Nationalism in the People’s Republic, Council of East Asian Studies, Harvard University Press, 1996: 1-7

The New York Times: Muslim Students March in Beijing, May 13, 1989 https://www.nytimes.com/…/muslim-students-march-in…
Dicapai 30 Oktober 2020

The Los Angeles Times, Authors ‘Must Be Jailed’ : China Muslims Protest ‘Sex Habits’ Book, May 12, 1989 https://www.latimes.com/…/la-xpm-1989-05-12-mn-3382…
Dicapai 30 Oktober 2020

UPI, Chinese Moslems protest sexual practices book, May 12, 1989 https://www.upi.com/…/Chinese-Moslems…/8606610948800/
Dicapai 30 Oktober 2020

中国伊斯兰教协会：1989年大事记，2013-08-29
http://www.chinaislam.net.cn/…/dashiji/201308/29-5589.html
Dicapai 30 Oktober 2020

中国的拉什迪事件：《性风俗》事件
https://card.weibo.com/…/m/show/id/2309404354195204496901
Dicapai 30 Oktober 2020


Lembu Syaitan Sukan Komanwel Tiada Kena Mengena Dengan Samiri

Tengok ramai tengah menggelabah kerana Sukan Komanwel mengusung Lembu Samiri sebagai tanda mencabar Allah. Sukan ini pula dianjurkan di Birmingham, United Kingdom. Jadi mudahlah untuk puak konspirasi kembali jadi bidan terjun dan mencurah pendapat bagai. Tambah pula ada tuduhan tidak berbukti kononnya Ratu Elizabeth adalah keturunan Firaun dan Namrud. Memang jarum konspirasi bermain benang balik.

Namun begitu, kena berlaku adil pada ilmu sebelum ingin berdalih dan menipu pasal konspirasi. Sesiapa yang beramanah pada ilmu kena tengok sejarah Birmingham sudah cukup. Asasnya, Birmingham sentiasa berpenghuni walaupun sejauh zaman prasejarah. Lebih daripada 10,000 tahun yang lalu sekalipun, Birmingham sudah berpenghuni (Hodder, 2004). Tetapi kota ini betul-betul membangun semasa zaman pentadbiran Lord Peter de Bermingham.

Ada banyak benda merepek pasal Teori Konspirasi ni. Terlalu banyak sampai kami keluarkan buku untuk mencabarnya. Nak bagitau, sampai hari ni tiada siapa berani berdebat membenamkan fakta dalam buku MENCABAR TEORI KONSPIRASI ni. Maka kami mempelawa korang semua untuk beli sementara stok masih ada. Link pembelian: https://thepatriots.store/store/books/mencabar-teori-konspirasi/

Lord Peter nampak potensi sebuah pasar jagung di Corn Cheaping. Lalu baginda membuat permohonan rasmi pada Raja Henry II untuk memperluas aktiviti pemasaran. Permohonan ini diluluskan dan nama kota bertukar menjadi Bull Ring, sempena sebuah dataran hijau yang menjadi tempat peraduan lembu jantan (Jones, 2008).

Memperingati Sejarah Yang Menjadi Asas Budaya

Sampai hari ini kota Bull Ring wujud. Malah bandar Birmingham itu sendiri dibina hasil daripada limpahan daripada aktiviti ekonomi Bull Ring. Sudah pasti hari ini ekonomi Birmingham lebih meluas. Tetapi pucuk ekonomi berputik daripada Bull Ring, sampai semua baik dan kurang baik pasti ke situ punya. Pada tahun 1839, orang ramai tidak berpuas hati pada kerajaan. Mereka melancarkan mogok besar di Bull Ring sampai musnah habis hartanah di situ.

Sebagai langkah memperingati sejarah, kerajaan United Kingdom memastikan Bull Ring dijaga dan ditambah baik begitu rapi. Sepertimana Lord Peter de Bermingham bina pasar, begitulah kerajaan sekarang buat. Pada tahun 1964, Majlis Bandar Raya Birmingham berjaya membina sebuah pusat beli belah iaitu Birmingham Bull Ring Center, suatu projek yang mengambil masa hampir 10 tahun untuk siap.

Minda Yang Pelik

Pusat beli belah ini ditambah baik pada setiap masa. Dan sekitar 1980-an, mereka membawa The People’s Plan pula untuk membina semula kawasan Bull Ring itu sendiri. Jadi mudah kata, jangan bertempik macam cacing kepanasan apabila negara lain angkat simbol sejarah pada ketika diri sendiri lagi selesa mengangkat unsur penjajah di bandar raya bersejarah.

Sukan Komanwel dianjurkan di Birmingham. Jadi sudah pastilah mereka membawa imej lembu. Habis takkan bawa imej kucing. Kalau kucing, mungkin apa-apa acara sukan di Istanbul sempena Tombili. Birmingham buat apa yang Rusia buat. Dulu Rusia mengangkat Misha the Bear dan Bely Mishka the Polar Bear untuk Temasya Olimpik 1980 dan 2014. Rusia sudah lama dikenang dengan unsur beruang.

Empat tahun lalu, Sukan Komanwel dianjurkan di Australia yang menggunakan haiwan koala sebagai maskot. Nama pula adalah Borobi, dalam bahasa Yugambeh iaitu sebuah kaum tempatan.

Nampak tidak betapa Komanwel mengangkat unsur tempatan untuk dipamerkan pada mata global ? Komanwel Glasgow 2014 menggunakan bunga thistle sebagai simbol. Komanwel Delhi 2010 siap guna harimau Bengal bernama Shera lagi. Entah mana pergi monyet ini yang menjadi maskot Malaysia dalam Sukan Komanwel 1998.

Tetapi semua faham apa yang ingin disampaikan. Birmingham guna simbol tempatan semata-mata. Tiada kena mengena dengan Lembu Samiri pun. Lembu Bull Ring punya rapat dengan kebudayaan Birmingham, sampai ada yang buat petisyen supaya tidak dimusnahkan selepas sukan tamat. Namun lembu tersebut tetap akan dimusnahkan juga (Hussain, 2022).

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:
World Without Walls III: https://bit.ly/3PR2Ep9
The Human’s Complex: https://bit.ly/3J2GoGF

RUJUKAN:

Hodder, M. (2004). Birmingham : The Hidden History. Tempus. Halaman 23.

Hussain, R. (2022, Julai 30). Show-stopping Birmingham 2022 bull will be dismantled and destroyed after games end. I Am BHAM.

Jones, J. (2008). The Center of Birmingham. Birmingham Grid of Learning.


Sisi Gelap Liu Bei Yang Tidak Diketahui

Bagi sesiapa yang meminati sejarah epik dari novel Hikayat Tiga Kerajaan, permainan video Dynasty Warriors atau peminat siri filem dan drama seperti The Three Kingdoms, anda pasti nya mengenali salah satu karakter yang terkenal dan dianggap sebagai ‘hero’ ini iaitu Liu Bei atau dikenali sebagai Liu Xuande.

Semasa penulis baru hendak berjinak-jinak dalam mempelajari kisah sejarah dan fiksyen yang panjang itu, penulis juga sama seperti pembaca lain yang beranggapan bahawa Liu Bei sebenarnya adalah seorang pahlawan.

Sebenarnya penulis berpendapat, dalam Hikayat Tiga Kerajaan tidak ada watak yang baik mahu pun jahat. Yang ada hanyalah watak yang kuat dan lemah. Baik, kali ini kita cuba lari dari kelaziman dengan mengupas sisi negatif seorang pahlawan China Dinasti Han, iaitu Liu Bei.

Harap jangan ada yang berkecil hati, ini hanya ulasan dan pendapat peribadi semata-mata.

Penulis telah menterjemahkan beberapa petikan dari Rekod Tiga Kerajaan yang menjelaskan tentang Liu Bei dalam sejarah, maaf jika terjemahan sedikit berterabur :

1: Ketika Liu Bei masih muda:

“Yang Mulia tidak suka membaca. Sebaliknya, dia menyukai anjing, kuda, muzik, pakaian yang cantik. Ketinggiannya adalah 181 cm, dan tangannya dapat menyentuh lututnya, telinganya agak panjang. Dia jarang bercakap.

Dia melayan pesuruhnya dengan baik. Kegembiraan dan kemarahannya tidak akan dinyatakan jika diperhatikan secara luaran. Dia suka berkawan dengan golongan samseng dan renjer. Para pemuda bertempvr supaya dapat dikaitkan dengan Yang Mulia”

2: Komen Cao Cao pada Liu Bei:

Pernah satu ketika Cao Cao memberitahu Liu Bei: “di antara semua pahlawan di dunia ini, hanya kita berdua saja yang layak dipanggil pahlawan. Orang-orang seperti Ben Chu (nama samaran Yuan Shao) tidak ada layak menandingi kita “.

3: Komen terakhir mengenai kehidupan Liu Bei dari penulis Rekod Tiga Kerajaan, Chen Shou:

“Yang Mulia adalah seorang yang amat memahami masalah, memperlakukan orang dengan baik, sehingga kepribadiannya sangat mirip dengan Liu Bang (pengasas Dinasti Han), dan dia sememangnya berjiwa pahlawan.

Dia mengawal seluruh negara dan dan dia memberikan anaknya kepada Zhu Geliang dengan penuh kepercayaan.

Beliau tidak mempunyai hati kedua tetapi penuh kejujuran terhadap pengikutnya di mana agak luar biasa jika mengikut kedua-dua piawaian hari ini dan masa silam. Beliau seorang yang pintar dan taktikal, kuat, tidak kurang berbanding Maharaja Dinasti Wei.

Selepas kem4tiannya, Cao Pi menggulingkan Dinasti Han dan menubuhkan Dinasti Cao-Wei, kemudian mengangkat mendiang bapanya sebagai Maharaja), walaupun asas dan titik permulaannya lebih buruk berbanding Cao Cao.

Namun dia tidak tunduk kepada masalah dan tidak tunduk sebagai pengikut orang lain. Apabila dia merasakan bahawa orang lain tidak akan bertolak ansur dengannya, apa yang dia akan fikir dahulu adalah bukan untuk bersaing tetapi untuk mengelakkan konflik”.

Baiklah, kita telah membaca sisi positif Liu Bei dari naratif penulis Rekod Tiga Kerajaan sendiri. Sebenarnya rekod ini tidak diperoleh secara penuh kerana faktor zaman manakala versi Hikayat pula tidak mengikut sejarah yang sebenar sepenuhnya.

Jangan keliru, novel Romance Of Three Kingdoms dengan Record Of Three Kingdoms adalah berbeza, Romance Of Three Kingdoms adalah karya epik yang telah dicampur aduk kan antara rekod sejarah dengan cerita-cerita fiksyen.

Maka, para pengkaji sejarah kebiasaannya akan mengangkat penulisan dari isi novel karya Luo Ganzhong yang dianggap sebagai menepati kriteria yang selaras untuk menyambung catatan Rekod Tiga Kerajaan hasil tulisan Chen Shou.

Chen Shou adalah penulis rekod sejarah yang hidup semasa era Tiga Kerajaan hingga Dinasti Jin manakala Luo Ganzhong adalah penulis novel fiksyen Hikayat Tiga Kerajaan yang hidup pada zaman Dinasti Ming.

Jadi, kita sudah tahu perbezaan sumber yang ditekankan penulis, kita sudah tahu sisi positif karakter Liu Bei, sekarang kita fahami kenapa penulis menganggap Liu Bei sebagai seorang yang tidak kompeten, lemah, bergantung kepada orang bawahan dan kelicikannya yang tidak jauh beza dengan Cao Cao.

Sikap Liu Bei Terhadap Orang Sekeliling

Liu Bei dilihat sebagai orang yang sangat baik dan berwawasan hingga berupaya menarik minat golongan-golongan yang berbakat walau hakikatnya dia adalah salah seorang panglima per4ng yang paling lemah dalam sepanjang tempoh Tiga Kerajaan.

Ini telah dikaitkan dengan beberapa perkara: akhlaknya yang teguh, kepercayaan dan kesetiaan kepada sahabat dan orang bawahan nya, imej yang sangat baik pada pandangan umum kerana keturunannya dari susur galur kerabat diraja dinasti Han dan mempunyai cita-cita yang mewakili kesetiaannya untuk mengembalikan zaman kegemilangan dinasti Han, dan dia ada kemahiran memujuk yang tinggi.

Liu mempunyai ramai panglima, penasihat dan pegawai yang mampu memberi sumbangan besar kepada dirinya walaupun Liu sendiri tidak berbakat. Jadi penulis telah menyimpulkan bahawa dia adalah orang yang hebat dan mahir dalam menarik dan memanfaatkan bakat orang lain supaya memberikan khidmat kepadanya.

Pada zahirnya begitu, walau bagaimana pun, ia menjelaskan bahawa Liu Bei hanyalah seorang yang naif lagi lembab.

Sebelum pertempvran besar Chibi, Liu terlibat dalam perjuangan kuasa di utara.  Dia pertama kali menguasai Xuzhou apabila Tao Qian m4ti, tetapi akhirnya dia kehilangan wilayah ini kepada Lu Bu, yang pada asalnya Liu Bei menerima Lu Bu sebagai tetamunya (lebih tepat lagi, Liu Bei memberi perlindungan suaka politik kepada Lu Bu).

Liu Bei akhirnya melarikan diri dan menyertai Cao Cao, warlord terkuat waktu itu yang Liu Bei sendiri telah per4ngi tanpa henti semasa berkuasa di Xuzhou. Selepas Cao Cao berjaya membantu Liu Bei mengalahkan Lu Bu.

Liu mengambil peluang untuk melarikan diri, membawa angkatan tenter4nya kembali ke Xuzhou dan cuba merebut semula wilayah itu dari Cao. Walau bagaimanapun, dia sekali lagi kehilangan Xuzhou di tangan Cao Cao, dan kali ini terpaksa melarikan diri kepada Yuan Shao.

Di situ jelas menunjukkan setiap langkah Liu Bei membawa pada kegagalan, kan?

Pengkhianatan Liu Bei Terhadap Sekutu Dan Saudara Sendiri

Yuan Shao kemudian kalah dalam pertempvran Guandu dan Liu Bei melarikan diri ke selatan untuk menyertai Liu Biao di Jingzhou. Apabila Cao Cao menyer4ng Jingzhou, Liu Biao meninggal dunia kerana sakit dan anaknya yang tidak ada sebarang pengaruh dan kuasa dengan rela nya telah menyerahkan wilayah itu kepada Cao Cao.

Cao Cao juga menghantar surat kepada Sun Quan di Jiangdong dan bertitah atas nama Maharaja supaya Sun Quan menyerah dan tunduk kepadanya, Sun Quan menolak perintah tersebut bulat-bulat.

Sun Quan dan Liu Bei kemudian nya mengadakan pakatan untuk menentang kemaraan Cao Cao di selatan. Pada Pertempvran Chibi, jeneral Sun Quan bernama Huang Gai, telah melaksanakan strategi tipu helah yang berkesan untuk memperdaya Cao Cao supaya melonggarkan kawalan keselamatannya.

Sekaligus membuka peluang kepada pasukan gabungan Sun-Liu untuk memusn4hkan pengkalan tenter4 laut Cao Cao dengan ser4ngan “kapal berapi” yang popular itu.

Liu Bei hanya memainkan peranan kecil dalam pertempvran ini jika menurut sejarah, berbeza dengan apa yang telah diromantis kan melalui filem dan drama, semua itu dilakukan oleh jeneral dan penasihatnya.

Ada sejarawan berpendapat, cerita mengenai Guan Yu melepaskan Cao Cao pergi dan Zhuge Liang merancang pelbagai ser4ngan hendap untuk memusn4hkan pasukan Cao Cao yang besar itu adalah fiksyen. Dan jika semua itu benar sekali pun, Liu Bei tetap bukanlah seorang pemimpin yang sangat berjaya.

Kemudian, Liu Bei menipu Sun Quan supaya “meminjamkan” dia wilayah Jingzhou dan berjanji akan dikembalikan kepada Sun setelah dia berjaya menaklvk Yizhou. Tetapi semua orang tahu dia tidak menunaikan janji.

Liu Bei hanya memberikan Sun Quan 2 daripada 5 wilayah Jingzhou selepas dia mengambil Yizhou, yang akhirnya mendesak Sun Quan hingga terpaksa melancarkan ser4ngan untuk menuntut semula wilayah itu.

Kerana Liu terlalu lemah untuk menentang kempen terbuka di Sichuan Basin yang memiliki pertahanan utuh, bahkan dia juga turut merampas Yizhou melalui penipuan.

Dia menipu gabenor Yizhou dengan berpura-pura mengajak gabenor menyertai penentangan terhadap seorang lagi warlord, Zhang Lu. Selepas dia berjaya memasuki Sichuan, Liu meletakkan tenter4nya dalam formasi ofensif dan mara ke ibu kota, memaksa gabenor menyerah diri.

Gabenor itu bukan orang lain tetapi saudara sekerabat Liu Bei, bukankah Liu sepatutnya memiliki “akhlak yang tinggi” dan “berusaha memulihkan Han”? Tak apa, tipu seorang gabenor Han di wilayah nya sendiri, rampas dan binalah kerajaan baharu. Tak mengapa kot sebab Liu Bei kan hero?

Apabila Sun Quan merampas Jingzhou dan membvnuh Guan Yu, Liu Bei dirasuk kemarahan dan membuat kesilapan menyer4ng Sun.

Dia membuat keputusan sendiri tanpa mendengar pendapat penasihat strateginya hingga mengakibatkan angkatan tenter4nya musn4h sepenuhnya di Yiling.

Ya, tanpa penasihat berbakat seperti Zhuge Liang, Pang Tong dan Xu Shu yang setia bekhidmat untuknya, dia tidak mungkin berada di dalam lipatan sejarah hari ini.

Liu telah menjadi seorang panglima per4ng selama 30 tahun, dan dia tidak tahu bagaimana untuk mengawal emosinya, tidak tahu bagaimana untuk mendengar nasihat orang lain, dan dia tidak pernah mengambil sedikit pengetahuan taktikal asas walaupun berper4ng selama 30 tahun, dia hilang arah bila bergerak sendirian tanpa komrad nya yang setia berada di sisi nya.

Jika anda membaca dengan penuh teliti tentang Liu Bei dan mengkaji keperibadiannya, anda akan mendapati bahawa dia adalah seorang “manipulator villain”.

Gambaran “manipulator villain”

Persamaan Liu Bei Dan Sahabatnya

Liu Bei, Zhang Fei dan Guan Yu bersumpah setia untuk hidup dan m4ti seperti adik-beradik. Guan Yu merupakan seorang tokoh lagenda yang masih dipuja sebagai dewa oleh ramai kaum Cina hari ini.

Namun beliau berperwatakan narsistik, iaitu gemar memandang rendah terhadap pahlawan-pahlawan China yang lain pada masa itu, dia juga pernah menghina kerajaan Wu ketika Sun Quan cuba menjalinkan ikatan diplom4tik melalui perkahwinan puteranya dengan puteri Guan Yu, hinaan tersebut berbunyi :

“Bagaimana anak perempuan seekor harimau berkahwin dengan anak lelaki seekor anjing?!”

Anjing yang dimaksudkan adalah merujuk kepada Sun Quan.

Seorang lagi pahlawan yang bersumpah setia sebagai tiga beradin itu adalah Zhang Fei yang mempunyai tabiat agresif dan pemabuk, dia terkenal kerana kekuatannya, suka mabuk dan suka memukul anggota tenter4 sendiri.

Dia bahkan dikatakan m4ti dibvnuh tenter4 sendiri kerana anggota nya itu terlalu takut dengan hukuman berat yang bakal dikenakan jika dia gagal melaksanakan tugas yang diamanahkan.

Lagi Kisah Keburukan Liu Bei

– Ketika Lu Bu ditawan, dia meminta Liu Bei memujuk Cao Cao untuk melepaskan nya, namun sebaliknya, Liu Bei hanya mahu “menjilat” Cao Cao dengan bersetuju ke atas keputusan Cao Cao.  (Menjilat seseorang di tahap yang tinggi, dan tidak memberi Lu Bu peluang kedua)

– Liu Bei meminta bantuan pasukan Cao Cao untuk memer4ngi Yuan Shu, selepas selesai dengan Yuan Shu, dia membawa pasukan Cao Cao untuk menaklvk salah satu kota yang dikawal Cao Cao dan mengisytihar kota tersebut sebagai negeri untuk dirinya sendiri.

– Lagenda mengatakan bahawa Liu Bei menawarkan Yuan Shu untuk membvnuh dirinya kerana ia akan terlalu memalukan untuk Shu diseret dalam belenggu. (ini tidak boleh disahkan atau dinafikan).

Tapi sebenarnya, jika Liu Bei menangkap dan membawa Yuan Shu pulang seperti yang diperintahkan oleh Cao Cao, maka Liu Bei tidak mungkin akan dapat melarikan diri dengan pasukan Cao Cao sekaligus mengkhianati Cao Cao.

– Liu Bei mendakwa telah diberikan titah rahsia oleh Maharaja yang ditulis dengan darahnya.  (sekali lagi ini tidak dapat disahkan atau dinafikan) dia menyampaikan perintah kepada tenter4 Cao Cao yang tidak tahu pun gaya tulisan tangan Maharaja.

– Dia mempromosikan dirinya sebagai orang yang setia dan Cao Cao sebagai penjahat apabila dia berkata: “jika Cao Cao berkata ‘Saya lebih rela mengkhianati dunia daripada dunia mengkhianati saya’ maka saya katakan ‘Saya lebih suka dunia mengkhianati saya daripada saya membiarkan dunia dikhianati” dan dia menggantung sepanduk yang mengatakan “Han tidak akan berundur, pengkhianat tidak akan duduk senang”

– Apabila kehilangan sebuah wilayah kepada Wu dan kem4tian Guan Yu, dia mahu balas dendam terhadap Wu.  Dia juga membvnuh utusan Wu yang dilihatnya sebagai perbuatan pengkhianatan tetapi dia sendiri telah melanggar undang-undang per4ng yang tidak membenarkan utusan dibvnuh.

Jika anda menilai setiap tindakan Liu Bei dan terus mencari perkara-perkara seperti ini, ia akan menjadi senarai yang sangat panjang, dan penulis tidak berkesempatan untuk membuka semula bahan bacaan Hikayat Tiga Kerajaan.

Penulis hanya lampirkan apa yang masih boleh diingati dan menjelaskan fakta bahawa, dia mungkin bukan seorang penjahat, baik.

Tetapi dia bukan seorang pahlawan, dia memiliki aspirasi yang sama seperti Cao Cao dan Sun Quan iaitu untuk menjadi Maharaja, dan dia berjaya mencapai impiannya itu dengan mengisytiharkan dirinya sebagai Maharaja Zhaolie dari Shu-Han.


Kenapa Syarikat-Syarikat Tukar Logo Pelangi Pada Bulan Jun?

Dalam bulan Jun inilah, kita selalu perasan banyak logo syarikat akan di-pelangi-kan. Tindakan ni nampak tak semena-mena kalau kita tak tahu apa-mena. Sebenarnya, syarikat-syarikat ni ikut menyambut bulan pride.

Bulan pride (sengaja tak terjemah dalam bahasa Melayu) adalah bulan sambutan kesaksamaan golongan elgibiti. Bulan ni dipilih sebab mengenang rusuhan Stonewall, New York pada Jun 1969.

Sebab era 60-an adalah dekad golongan elgibiti ditekan, jadi diorang bersosial dekat kelab dan bar elgibiti lah. Sindiket jenayah nampak peluang untung besar kat bar elgibiti, jadi keluarga penjenayah Genov (Genovese Crime family) conquer bar elgibiti Greenwich Village. Stonewall Inn dibeli, ubahsuai sikit dan dibuka semula lepas setahun dibeli pada 1966.

Presint Polis Ke-6 New York makan suap dari Genov. Biasa polis korup akan kantoikan serbuan ni ke mafia ni sebelum kejadian serbuan sebenar. Mafia ni siap ugut patron bar elgibiti kaya mereka yang terdesak nak simpan seksualiti mereka sebagai rahsia.

Tapi serbuan pada 28 Jun 1969 beza. Berbekalkan waran tangkap, polis serbu kelab, berkasar dengan patron, menyita alkohol haram, menangkap 13 orang lain. Patron lain dan penduduk setempat mula berkumpul di Stonewall Inn. Dalam beberapa minit saja, rusuhan besar-besaran berlaku hingga melarat ke 5 hari.

Insiden hitam kat Stonewall Inn jadi penggerak utama untuk badan elgibiti perjuangkan hak elgibiti kat AS. Kesannya, ribuan manusia berarak dari Stonewall Inn ke Central Park pada 1970. Obama pun khaskan kawasan rusuhan sekitar Stonewall Inn sebagai tugu negara, nak iktiraf sumbangan sumbangan ke hak elgibiti.

Pernah dengar “pink money”? Itu adalah kuasa beli komuniti elgibiti. Dengan populasi dari 5-10% dari populasi global, mereka mengeluarkan GDP $4.6 trilion, keempat terbesar di dunia. Dengan bulan pride, syarikat dapat sasarkan mereka sebagai pengguna utama.

Dalam buku Identity, Francis Fukuyama jelaskan bahawa demokrasi liberal kontemporari ni tak selesaikan masalah thymos. Thymos ni bahagian jiwa yang dambakan pengiktirafan. Isothymia adalah tuntutan untuk dihormati sebagai setara, megalothymia pula kemahuan untuk dilihat superior.

Demokrasi liberal moden pula ada masalah amali dalam pengormatan setara untuk semua orang. Bila bangsa atau satu negara rasa tak dihormati, mengapikan lagi nasionalisme agresif. Isothymia, yang pada asalnya diguna untuk dilihat setara, boleh dipacu sampai ke megalothymia. Mengiktiraf semua setara juga mengenepikan golongan yang rasa (dan lihat diri sendiri) superior.

Pengisytiharan Kemerdekaan AS dah nyatakan “all men created equal”, tapi sejarah membuktikan perdebatan besar pasal “all men”. Whites tanpa harta, blacks, orang asal, wanita tak dikategorikan sebagai “all men” tu.

Kata Hegel, sejarah manusia dipacu oleh perjuangan demi pengiktirafan (struggle for recognition). Pengiktirafan sejagat dah dicabar lama dah dalam banyak bentuk; bangsa, agama, mazhab, etnik, jantina.

Kalau abad ke-20 politik didominasi oleh isu ekonomi, abad ke-21 didominasi oleh isu identiti. Kiri lebih fokus pada kepentingan kumpulan yang dipinggirkan (imigran, wanita, elgibiti dll), kanan pula tengok diri sebagai patriot untuk jaga identiti nasional yang tradisional. Politik identiti di mana-mana adalah “struggle for the recognition of dignity”.

Dalam aspek thymos, kepercayaan kita ada sisi yang berhak untuk dihormati adalah elemen yang pacu “struggle for recognition”. Selagi golongan elgibiti berasa camni, selagi itu perjuangan diorang akan berterusan. “Struggle” seperti inilah yang akan membentuk dunia untuk dekad, abad selepas ini.